Σάκκαρη: «Θέλω να βελτιώσω πέντε πράγματα!» | SDNA\nΣάκκαρη: «Θέλω να βελτιώσω πέντε πράγματα!»\nΗ Μαρία Σάκκαρη μίλησε στο SDNA λίγο μετά την πρόκρισή της στα ημιτελικά της Οστράβα για δεύτερη σερί χρονιά.\n«Ήταν απογοητευτικό το ότι μου έκανε μπρέικ στο 5-4, νομίζω ότι έπαιξα ένα πολύ κακό γκέιμ», μας είπε η κορυφαία Ελληνίδα τενίστρια για το ματς με την Τερέζα Μαρτίντσοβα. «Νομίζω ότι δεν έκανα σωστές επιλογές με το σερβίς, μπορεί το ποσοστό μου να μην ήταν όσο υψηλό θα ήθελα, αλλά το σημαντικό είναι ότι στο δεύτερο σετ έκανα νωρίς μπρέικ και ουσιαστικά χρησιμοποίησα με καλύτερο τρόπο το σερβίς μου. Θα μπορούσε να ήταν και καλύτερο το παιχνίδι μου, αλλά σημασία έχει ότι κέρδισα».\nΗ Μαρία θα παίξει αύριο με Ίγκα Σβιόντεκ ή Έλενα Ριμπάκινα στα ημιτελικά. «Είναι τελείως διαφορετικές παίκτριες. Σίγουρα θα είναι δύσκολο ματς, όποια και αν είναι η αντίπαλος, αλλά αυτό που πρέπει να κάνω είναι να παίξω το δικό μου παιχνίδι με καλύτερο τρόπο και από εκεί και πέρα, για όποια νικήσει θα μου πει ο Τομ (Χιλ) τι πρέπει να κάνω».\nΕίναι κάτι πάνω στο οποίο θα δουλέψει ιδιαιτέρως κατά την προετοιμασία της για τη νέα σεζόν; «Εγκεφαλικά είμαι σε σωστό δρόμο και δεν πρέπει να βγω από εκεί, δεν είναι ότι πρέπει να δουλέψω κάτι άλλο. Τενιστικά, μου είχε βάλει κουίζ ο Τομ. Μου είπε ότι θέλει τέσσερα πράγματα να βελτιώσουμε φέτος στην προετοιμασία. Τα βρήκα και τα τέσσερα και του πρόσθεσα κι άλλο ένα. Είναι πράγματα τεχνικά τα οποία για ευνόητους λόγους δεν θέλω να πω, θα στα πω χωρίς κάμερα! Το καλό είναι ότι είναι πράγματα που βλέπουμε όλοι στην ομάδα ότι χρειάζονται βελτίωση. Ο Τομ μου μίλησε σήμερα από καρδιάς και μου είπε ότι δεν βλέπει ταβάνι σε εμένα. Αυτό, φυσικά, μου δίνει πολύ μεγάλη χαρά».\nΤη ρωτήσαμε, τέλος, για τη συνεργασία της με τον Γιάννη Στεργίου, που μπήκε φέτος στην ομάδα της ως hitting partner. «Με τον Γιαννάκη έχουμε μεγαλώσει μαζί, είναι σαν οικογένεια για μένα. Ήταν πιο πολύ απόφαση του Τομ, γιατί εγώ δεν το είχα σκεφτεί τόσο πολύ, για να είμαι ειλικρινής. Ήταν τενιστική εξαρχής, αλλά μετά εξελίχτηκε και σε ψυχολογική υποστήριξη. Λέει ο Τομ ότι τον βοηθάει να τον έχει μαζί του, δεν είναι τόσο μοναχική η ζωή! Έχει κάποιον να ανταλλάξει απόψεις τακτικής, να του πει "θα της πω αυτό αυτό το πράγμα, εσένα πώς σου ακούγεται που σταμάτησες να παίζεις πρόσφατα;". Και για μένα είναι ένας άνθρωπος δικός μου, με τον οποίο μπορώ να μιλάω τη γλώσσα μου, είναι πολύ φίλος μου και μην ξεχνάμε το κυριότερο κομμάτι, ότι με βοηθάει να εξελίξω το παιχνίδι μου. Νομίζω ότι το έχουμε αποδείξει από τη στιγμή που τον έφερα στην ομάδα, αφού τα αποτελέσματα είναι καλύτερα. Με έχει βοηθήσει πολύ, έχει φοβερή μπάλα για sparring partner. Και είναι και πάρα πάρα πολύ καλό παιδί».


Δευ 01 Ιούλ 2013, 13:05\nRe: Καψιμο μασκας....?????\nΤο ξερω εχω γινει κουραστικος αλλα δεν γινεται να βαζω νερο για να την ξεθολωσω 2-3 φορες το λεπτο, δεν εφχαριστιεμαι το ψαρεμα καταλαβαινεις. Την επομενη εχει φτυσιμο - πατατα - βρεξιμο κεφαλι και αν δεν γινει τιποτα επανερχομαι. Ευχαριστω για το ενδιαφερον!\nΔευ 01 Ιούλ 2013, 12:41\nΕχει δοκιμασει κανεις να φορεσει κλιπ μυτης http://www.google.com.cy/search?q=Cressi+Sub+-+%CE%9A%CE%BB%CE%AF%CF%80+%CE%BC%CF%8D%CF%84%CE%B7%CF%82&bav=on.2,or.r_qf.&bvm=bv.48572450,d.bGE&biw=1366&bih=624&um=1&ie=UTF-8&hl=el&tbm=isch&source=og&sa=N&tab=wi&ei=iU7RUfmjL62P4gTLq4DYBQ#facrc=_&imgrc=KGvp3...\nΠέμ 27 Ιουν 2013, 21:23\nΘέμα: Οταν σε προδίδει ο εξοπλισμός και λίγο....μάτι\nRe: Οταν σε προδίδει ο εξοπλισμός και λίγο....μάτι\nπολυ ωραιος τοπος, πολυ ομορφες εικονες! Την επομενη θα σαι πιο τυχαιρος!\nΠέμ 27 Ιουν 2013, 13:20\nRe: Βοήθεια για σετάρισμα Pathos pro 90\nKαλησπέρα σε όλη την παρέα. Είμαι κάτοχος ενός 'pathos pro 90' και το εχω βουτηξει μια φορά. Μπορώ να πω ότι τα μαμίσια 19άρια φαίνονται 'δύσκολα΄ 'εξω απο το νερο, αλλά μέσα εγω προσωπικά τα κατάφερνα καλά στη δεύτερη σκαλα οπότε δεν υπαρχρει λογος αλλαγής setup για μενα. Όμως επειδή μεχρι σημερα ψ...\nΔευ 24 Ιουν 2013, 20:02\nΝαι φυσικα αφου ειχα βουτηξει απο το σκαφος πριν την φορεσω.\nΔευ 24 Ιουν 2013, 19:46\nΤην εφτυσα πριν την βρεξω την ξεπλυνα αλλα τιποτα ρε γαμωτο. Κάποια φαση την γεμισα την μιση νερο ωστε να μην μπορω να βγαλω αερα απο την μυτη και θολωνε πολυ λιγοτερο γι αυτο το σκεφτηκα ετσι. Την επομένη θα παρω και πατατα να κανω δοκιμη. Βεβαια ο labrax δεν μου γλυτωσε και τον κρεμασα στη σημαδου...\nΔευ 24 Ιουν 2013, 18:51\nΠαίδες και γω έκαψα την μασκα της εβαλα και οδοντοκρεμα της εβαλα και σαπουνι και ολα οσα πολυ σωστα αναφερετε! Προχτες βουτηξα αλλα καθε λεπτο της εβαζα και δυο φορες νερο για να ξεθολώσει. Πίστευω οτι εκπνεω λαθος και απο την μυτη και σκευτηκα την επομένη να βαλω ωτοασπιδες στη μυτη για να μην εκπ...\nΣάβ 15 Ιουν 2013, 18:04\nRe: Πρόβλημα με μάσκα...\nΠαίδες αντιμετωπίζω και γω πρόβλημα με την μασκα γιατι παντα μου θολώνει και δεν με αφήνει να το ευχαριστηθω. Ειναι cressi και την εχω αγορασει γυρω στα 35 ευρω πριν ενα χρονο. To μονο κολπο που ξερω ειναι το φτυσιμο αλλα δεν εχω δει καποια βελτίωση. Τι μου προτεινετε να κάνω; Τι εννοείται με το κάψ...


Οι ειδικοί προειδοποιούν: Μην ξαναφάτε αγγούρι με ντομάτα! - Ομορφιά & Υγεία - Athens magazine\nΠοιοι άλλοι συνδυασμοί τροφίμων απαγορεύονται;\nΟι ειδικοί προειδοποιούν: Μην ξαναφάτε αγγούρι με ντομάτα! Ο συνδυασμός των συστατικών που έχουν γρήγορο και αργό ρυθμό πέψης, δεν είναι καλή ιδέα! Γιατί; Έπιναν χυμό ντομάτας κάθε μέρα επί 2 μήνες: Το αποτέλεσμα είναι τρομερό!\nΟι ειδικοί προειδοποιούν ότι τα αγγούρια και οι ντομάτες δεν είναι συμβατά και δεν πρέπει ποτέ να καταναλώνονται μαζί. Εδώ πρέπει να ξέρετε καλά το εξής: όταν αυτά τα 2 συστατικά φτάσουν στο στομάχι και ξεκινήσει η διαδικασία της ζύμωσης, το οξύ που απελευθερώνεται στην κοιλιακή χώρα για την πέψη μπορεί να προκαλέσει πολλά πεπτικά προβλήματα. Ντομάτα: Εκτός από να την τρως βάλτην στο πρόσωπό σου!\nΕπίσης, δεν πρέπει να αναμειγνύεται ψωμί με χυμό πορτοκαλιού, καθώς το οξύ που απαιτείται για την πέψη του χυμού μπορεί να καταστρέψει το ένζυμο που είναι υπεύθυνο για την πέψη του αμύλου. Χάστε πανεύκολα κιλά τρώγοντας... μόνο αγγούρι!\nΜε αυτό τον τρόπο κρατάτε το στομάχι σας γεμάτο χωρίς να έχετε πάρει περιττές θερμίδες.\nΑυτές οι τροφές είναι πλούσιες σε φυτικές ίνες και έχουν χαμηλή περιεκτικότητα σε θερμίδες.\nΔείτε παρακάτω λοιπόν, 15 τρόφιμα που μπορείτε να τρώτε όσο θέλετε και να μην παχαίνετε με τίποτα


Η «ΜΟΝDΕ» ιδρύθηκε την εποχή που το Παρίσι γιόρταζε ακόµη την απελευθέρωση από τη ναζιστική κατοχή και το µεγαλύτερο µέρος του γαλλικού Τύπου είχε απαξιωθεί εξαιτίας της συνεργασίας µε το καθεστώς του Βισί και τους κατακτητές. Ο στρατηγός Ντε Γκωλ ήθελε µια εφηµερίδα που θα αντιπροσώπευε τη µεταπολεµική Γαλλία, ένα υπόδειγµα πνευµατικής ανεξαρτησίας στο παγκόσµιο περιβάλλον που αναδυόταν µετά τον Β’ Παγκόσµιο Πόλεµο. Ακόµη και το όνοµα της εφηµερίδας, «Ο Κόσµος», υπογράµµιζε αυτή τη φιλοδοξία. Το εγχείρηµα πέτυχε χάρη στον ιδρυτή της και πρώτο της διευθυντή Ιµπέρ Μπεβ - Μερί. Με βάση το τρίπτυχο της ηθικής, οικονοµικής και πολιτικής ανεξαρτησίας, η «Μonde» απέκτησε τεράστια επιρροή στο εσωτερικό της Γαλλίας και έγινε σηµείο αναφοράς στον διεθνή Τύπο.\nΟπως σηµειώνουν οι «Τimes», τα κύρια άρθρα της εφηµερίδας σχεδόν καθορίζουν τις απόψεις που θα ακουστούν το βράδυ στην τηλεόραση, σε βαθµό αδιανόητο για τις άλλες ευρωπαϊκές εφηµερίδες. Μια εξήγηση γι’ αυτό το γεγονός βρίσκεται στη Δυτική Οχθη του Παρισιού. Εκεί ζει και κινείται η ελίτ – πολιτική, οικονοµική και δηµοσιογραφική – της γαλλικής πρωτεύουσας και σχεδόν όλα τα µέλη της γνωρίζονται µεταξύ τους από τα φοιτητικά τους χρόνια. Αυτή η ελίτ διαµορφώνει τη Γαλλία και η «Μonde» διαµορφώνει αυτή την ελίτ ως βαρόµετρο της πολιτικής ορθότητας. Για πολλούς στη Γαλλία η «Μonde» είναι θεσµός ο οποίος δεν έπρεπε καν να υποκύψει στον πειρασµό της φωτογραφίας στην πρώτη σελίδα, όπως έκανε για πρώτη φορά η διεύθυνση της εφηµερίδας το 2005 στην προσπάθειά της να προσελκύσει νέους αναγνώστες.\nΕΣΗΕΑ: Όχι σε νεά ομηρία των συμβασιούχων της ΕΡΤ\nΣτην “Κιβωτό του Κόσμου” η αμοιβή των “Ράδιο Αρβύλα”\nΑρχισε η πορεία ανάκαμψης στο χώρο της επικοινωνίας\nΞεκίνησε το Ινστιτούτο Επαρχιακού Τύπου στα Χανιά !\nΑπολύουν τις παρουσιάστριες στο ΒΒC όταν... γεράσουν


Euro 2020 – Μαντσίνι: Θα παίξουμε στη Μέκκα του ποδοσφαίρου - NNC\nΑρχική Αθλητικα Euro 2020 – Μαντσίνι: Θα παίξουμε στη Μέκκα του ποδοσφαίρου\nEuro 2020 – Μαντσίνι: Θα παίξουμε στη Μέκκα του ποδοσφαίρου\nΟ Ρομπέρτο Μαντσίνι τόνισε πως η Ιταλία πρέπει να κάνει μία μεγάλη εμφάνιση στη «Μέκκα του ποδοσφαίρου», το γήπεδο του Γουέμπλεϊ στον σαββατιάτικο (25/06) αγώνα με την Αυστρία για τους «16» του Euro 2020.\n«Το να αγωνίζεσαι στο Γουέμπλεϊ είναι πάντα μία απόλαυση, διότι ορισμένοι παίκτες δεν θα έχουν ποτέ την ευκαιρία να παίξουν σ’ αυτό το γήπεδο. Είναι ένα υπέροχο γήπεδο και οι παίκτες μου πρέπει να παίξουν πολύ καλά, διότι το… απαιτεί και το μέρος που θα παίξουμε», τόνισε ο Μαντσίνι σε συνέντευξη Τύπου την Παρασκευή (25/06) και πρόσθεσε.\n«Πάντα εξιτάρει η προοπτική να παίζεις σε τέτοια γήπεδα. Όταν παίζει στη “Μέκκα του ποδοσφαίρου” πρέπει να δείξεις σεβασμό και να πραγματοποιήσεις μία μεγάλη εμφάνιση. Είμαι σίγουρος πως οι παίκτες μου θα το κάνουν πράξη αυτό».\nΟ Μαντσίνι έχει χρησιμοποιήσει ήδη τους 25 απ’ τους 26 παίκτες που έχει στη διάθεσή του, με την Ιταλία να νικάει και στα τρία ματς του Α’ Ομίλου, διευρύνοντας το αήττητο σερί της (σε όλες τις διοργανώσεις) στα 30 παιχνίδια.\n«Όλοι οι παίκτες που έχω μαζί μου, έχουν παίξει πολύ καλά. Δημιουργήσαμε τόσες πολλές ευκαιρίες κόντρα στην Ουαλία και παίξαμε το ίδιο καλά και στα άλλα ματς, παρά τις αλλαγές που κάναμε. Είναι πολύ σημαντικό για μένα να μπορώ να υπολογίζω σε όλους τους παίκτες μου», πρόσθεσε.\nΟι αγώνες της φάσης των “16” του Euro 2020 θα μεταδοθούν απευθείας από τον ΑNT1, ενώ η ποδοσφαιρική πανδαισία εμπλουτίζεται με εκπομπές και εκλεκτούς καλεσμένους.\nΠροηγούμενο άρθροEuro 2020: Αποκάλυψη-σοκ από τον Μοράτα – Εύχονταν τον θάνατο των παιδιών μου\nΕπόμενο άρθροΓεωργιάδης – για προνόμια εμβολιασμένων: Θα υπάρξουν τη Δευτέρα σχετικές ανακοινώσεις για κλειστούς χώρους


ΕΜΠΝΕΥΣΜΕΝΕΣ ΤΑΝΙΕΣ ΜΕΡΟΣ Β΄ | Beautiful Life | blife.gr\nΨυχαγωγία 13 Ιανουαρίου 2017\nΕΜΠΝΕΥΣΜΕΝΕΣ ΤΑΝΙΕΣ ΜΕΡΟΣ Β΄\nΠροτάσεις για μερικές από τις πιο καθηλωτικές\nκαι εμπνευσμένες ταινίες …Μέρος Β΄\nΑνέκαθεν στον παγκόσμιο κινηματογράφο γυρίζονται ταινίες, οι οποίες είτε συνειδητά είτε υποσυνείδητα μας εμπνέουν και μας ενθαρρύνουν να κοιτάξουμε τη ζωή μας με άλλη ματιά. Αγγίζουν την ψυχή και μας μένουν αξέχαστες ακριβώς γιατί απευθύνονται στα πιο αρχέγονα ανθρώπινα συναισθήματα, μας ξυπνούν τη συμπόνια και μας θυμίζουν την χαρά της ανιδιοτελούς προσφοράς προς το συνάνθρωπο. Είναι φυσικό να μην αγγίζουν οι ίδιες ταινίες όλους τους ανθρώπους, παρόλα αυτά υπάρχουν ορισμένες ταινίες που μας έχουν εμπνεύσει και μας έχουν επηρεάσει όλους. Απεικονίσεις αγάπης, δύναμης, αποδοχής και επιμονής ικανές να μας βοηθήσουν να ξεπεράσουμε τις δύσκολες στιγμές. Σας παρουσιάζουμε 10 από τις πιο εμπνευσμένες ταινίες που θα σας αγγίξουν βαθιά και θα αλλάξουν τον τρόπο με τον οποίον αντιμετωπίζετε τη ζωή. Καλή προβολή!\nΗ υπόθεση της ταινίας αφορά την απίθανη ιστορία ενός καλόκαρδου ανθρώπου με χαμηλό δείκτη νοημοσύνης, του Forrest Gump, ο οποίος κατορθώνει να βγαίνει πάντα νικητής μέσα από κάθε δοκιμασία της πατρίδας του. Τριάντα χρόνια αμερικανικής ιστορίας μέσα από την οπτική του Forrest Gump, που καταφέρνει να γίνει ήρωας του πολέμου του Βιετνάμ, πρωταθλητής του μπέιζμπολ και του πινγκ πονγκ και τελικά εκατομμυριούχος. Μια «πανούργα» ταινία που μέσα από την άκρως συγκινητική ιστορία του αγαθιάρη ήρωα της, αποθεώνει με ειλικρίνεια και αισιοδοξία το αμερικανικό όνειρο. Πρωτότυπη, απίστευτα συγκινητική, δραματικά ρομαντική και σε κάθε περίπτωση μια ταινία που σημάδεψε το σύγχρονο σινεμά.\nΈνας δεσμοφύλακας σε αμερικανική φυλακή του 1935 εντυπωσιάζεται από την παράξενη παρουσία ενός γιγαντόσωμου θανατοποινίτη, που φαίνεται να διαθέτει μαγικές θεραπευτικές δυνάμεις. Το “Πράσινο Μίλι” είναι μία από αυτές τις ταινίες που σε προκαλεί να σκεφτείς και να κοιτάξεις προσεκτικά τη ζωή σου. Είναι μια ταινία που θα σου επιτρέψει να συνειδητοποιήσεις ότι κάποιος που μοιάζει «διαφορετικός» εξωτερικά, μπορεί και να κρύβει κάτι πραγματικά καλό μέσα του.\nΟ Κρις Γκάρνερ, πωλητής ενισχυτών για ιατρική χρήση, μάταια προσπαθεί να συντηρήσει την οικογένεια του. Όταν η γυναίκα του τον εγκαταλείπει, χάνει τα πάντα (αυτοπεποίθηση, σπίτι, οικονομίες) και με τον πεντάχρονο γιο του αρχίζει ξανά από το μηδέν. Θα τα καταφέρει; Αποτελεί έναν ύμνο στο «αμερικάνικο όνειρο»: αν δουλέψεις σκληρά, δεν παραιτηθείς από το κυνήγι των ονείρων σου και αρπάξεις την ευκαιρία, μπορείς να γίνεις ότι θελήσεις και να ευτυχήσεις.\nΑυτή η αριστουργηματική ταινία, βασισμένη στο ομώνυμο βιβλίο του Stephen King (όπως και το “Πράσινο Μίλι”), μιλάει για τη λύτρωση και αποτελεί ύμνο στην ανθρώπινη φιλία. Από τη μια οι φυλακισμένοι, που ανεξάρτητα από το αν είναι αθώοι ή ένοχοι έχουν το δικαίωμα της αντίστασης και του ονείρου της ελευθερίας, και από την άλλη ο μηχανισμός της εξουσίας, ο κτηνώδης δεσμοφύλακας και ο διεφθαρμένος διευθυντής των φυλακών. Λογικό να ζητάς τη δικαίωση των ονείρων των πρώτων και την τιμωρία των δεύτερων. Και η ταινία δεν θα σας δυσαρεστήσει, αφηγούμενη μια από τις πιο πρωτότυπες κινηματογραφικές αποδράσεις.\nΣε μια εποχή όπου οι άνθρωποι τρομάζουν με όλα όσα συμβαίνουν στον κόσμο, είναι ωραίο να υπάρχουν τέτοιες ταινίες που να μπορούν να μας κάνουν να ξεχνάμε για λίγο τη θλιβερή πραγματικότητα. Τρυφερή, ανθρώπινη, αισιόδοξη και αστεία, η ταινία αυτή είναι μια θαυμάσια εμπειρία υπέρ της ζωής που θα σας κάνει να βουρκώσετε. Το σενάριο βασίζεται στην πραγματική ιστορία ενός πλούσιου αριστοκράτη, ο οποίος έχοντας μείνει καθηλωμένος σε αναπηρικό καροτσάκι μετά από ένα ατύχημα με αλεξίπτωτο, επιλέγει για βοηθό του στην καθημερινότητα έναν πρόσφατα αποφυλακισμένο νεαρό από τις φτωχές συνοικίες του Παρισιού, ο οποίος θα του αλλάξει τη ζωή με τον πιο απρόσμενο τρόπο.\nΣχετικά άρθρα :BlifeΕπιλογέςταινιεςΤάτσης


ΒΟΛΟΣ… ΠΡΟΣ ΚΑΒΑΛΗΜΕΝΟ ΓΙΔΙ ΕΝΤΑΥΘΑ… ΘΕΜΑ: ΠΛΩΤΟ ΑΣΘΕΝΟΦΟΡΟ! – Voliotaki.gr\nΒΟΛΟΣ… ΠΡΟΣ ΚΑΒΑΛΗΜΕΝΟ ΓΙΔΙ ΕΝΤΑΥΘΑ… ΘΕΜΑ: ΠΛΩΤΟ ΑΣΘΕΝΟΦΟΡΟ!\n… ΚΑΙ ΕΙΠΕ ΤΟ ΚΑΒΑΛΗΜΕΝΟ ΓΙΔΙ: «ΜΕ ΑΥΤΟΥΣ ΠΟΥ ΕΧΕΙΣ ΜΠΛΕΞΕΙ ΘΑ ΜΕΙΝΕΙΣ ΜΕ ΤΟ ΠΛΩΤΟ ΣΤΟ ΧΕΡΙ«\nΚΑΙ ΑΠΑΝΤΟΥΜΕ ΣΤΟ ΚΑΒΑΛΗΜΕΝΟ ΓΙΔΙ: «ΜΠΟΡΕΙ ΟΙ ΣΚΙΑΘΙΤΕΣ- ΣΚΟΠΕΛΙΤΕΣ- ΑΛΟΝΝΗΣΙΩΤΕΣ ΝΑ ΜΕΙΝΟΥΝ ΜΕ ΤΟ ΠΛΩΤΟ ΣΤΟ ΧΕΡΙ (ΟΙ ΟΠΟΙΟΙ ΚΑΙ ΘΑ ΕΝΗΜΕΡΩΘΟΥΝ ΣΧΕΤΙΚΑ ΕΝ ΕΥΘΕΤΩ ΧΡΟΝΩ), ΕΣΥ ΟΜΩΣ ΘΑ ΜΕΙΝΕΙΣ ΣΤΟ ΤΕΛΟΣ ΜΕ ΤΟΝ ΜΙΚΡΟ ΣΤΟ ΧΕΡΙ»\nΤΗΝ ΕΠΟΜΕΝΗ ΦΟΡΑ ΜΕ ΛΕΠΤΟΜΕΡΕΙΕΣ ΚΑΙ ΟΝΟΜΑΤΑ ΟΝLINE ΓΙΑ ΝΑ ΓΕΛΑΣΕΙ Ο ΚΑΘΕ ΠΙΚΡΑΜΕΝΟΣ… ΣΟΥ ΤΟ ΥΠΟΣΧΟΜΑΙ…\nΑΣΘΕΝΟΦΟΡΟ ΠΛΩΤΟ\t2020-02-12\nTagged with: ΑΣΘΕΝΟΦΟΡΟ ΠΛΩΤΟ\nPrevious: ΟΑΕΔ: ΑYTOI EINAI οι ANEΡΓΟΙ που ΔΙΚΑΙΟΥΝΤΑΙ ΕΠΙΔΟΜΑ έως 720 ΕΥΡΩ – ΑΝΑΛΥΤΙΚΑ οι ΠΡΟΥΠΟΘΕΣΕΙΣ\nNext: Στα φιλαράκια…\nEΠΙ ΤΟΥ ΠΙΕΣΤΗΡΙΟΥ! ΜΠΡΑΒΟ ΖΕΤΤΑ! Η ΑΛΗΘΕΙΑ ΕΙΝΑΙ ΟΤΙ ο ΚΟΝΤΟΖΑΜΑΝΗΣ ΑΔΕΙΑΖΕΙ «ΚΑΜΠΑΡΝΤΙΝΑΚΗΔΕΣ» και ΛΟΙΠΟΥΣ ΠΟΛΙΤΙΚΑΝΤΗΔΕΣ ΕΜΠΡΑΚΤΩΣ και με ΑΠΟΔΕΙΞΕΙΣ (ΔΕΙΤΕ ΦΩΤΟ)\nΣΚΙΑΘΟΣ… Η ΝΕΑ ΔΗΜΟΚΡΑΤΙΑ του ΝΗΣΙΟΥ ΕΠΙΤΙΘΕΤΑΙ στην ΔΗΜΟΤΙΚΗ ΑΡΧΗ για ΑΣΕΒΕΙΑ και ΑΠΑΞΙΩΣΗ\nΚΥΡΙΟΝ ΛΙΟΥΠΗ ΕΝΤΑΥΘΑ…


Γι' αυτό η Αίγυπτος δεν ψήφισε τον Σαλάχ - Premier League - Novasports.gr\nΓι' αυτό η Αίγυπτος δεν ψήφισε τον Σαλάχ\n27/09/2019 • 07:16\nΗ ΦΙΦΑ απάντησε στην αιγυπτιακή ομοσπονδία για τους λόγους που δεν κατέγραψε τις ψήφους της για τα βραβεία The Best.\nΗ σχέση του Μοχάμεντ Σαλάχ με την ομοσπονδία της Αιγύπτου είναι στα άκρα, καθώς οι ιθύνοντες του ποδοσφαίρου (ομοσπονδιακός και αρχηγός) δεν τον ψήφισαν ως κορυφαίο του 2019 στα βραβεία που απένειμε πρόσφατα η παγκόσμια ομοσπονδία.\nΟι Αιγύπτιοι, ισχυρίζονται ότι ψήφισαν κανονικά τον Σαλάχ, αλλά οι ψήφοι τους δεν καταμετρήθηκαν από την ΦΙΦΑ, η οποία απάντησε ότι αυτό δεν έγινε για τυπικούς λόγους.\nΣυγκεκριμένα, όπως αναφέρει σε ανακοίνωσή της η παγκόσμια συνομοσπονδία, οι υπογραφές του ομοσπονδιακού και του αρχηγού στα ψηφοδέλτια ήταν με κεφαλαία γράμματα και δεν έμοιαζαν έγκυρες. Η ΦΙΦΑ επικοινώνησε με τους Αιγύπτιους ώστε να ξαναστείλουν τις ψήφους στις 19 Αυγούστου, αλλά η ομοσπονδία της χώρας βρισκόταν εν μέσω αλλαγής διοίκησης και έτσι πιθανότατα το μήνυμα δεν έγινε αντιληπτό.\nΟι ψήφοι της Αιγύπτου δεν μέτρησαν, σύμφωνα με την διαδικαδία που επιτηρήθηκε από την ελβετική εταιρία PricewaterhouseCoopers.\nΟ πρόεδρος της αιγυπτιακής ομοσπονδίας Αμρ Ελ Γκαναϊνί, τόνισε ότι επικοινώνησε με τον παίκτη της Λίβερπουλ, εξηγώντας ότι έγινε γραφειοκρατικό λάθος.


Ο Άγιος Κύριλλος, πατριάρχης Αλεξανδρείας, και ο Όσιος Κολούμπα – Χαρούμενοι Αγωνιστές – Χαρούμενες Αγωνίστριες\nΟ Άγιος Κύριλλος, πατριάρχης Αλεξανδρείας, και ο Όσιος Κολούμπα\nHome→Θέματα→Ποιος γιορτάζει σήμερα→Ο Άγιος Κύριλλος, πατριάρχης Αλεξανδρείας, και ο Όσιος Κολούμπα\nsynaxari2016-05-31T11:30:19+03:009 Ιουνίου, 2015|Categories: Ποιος γιορτάζει σήμερα|0 Comments\nΟ Άγιος Κύριλλος γεννήθηκε στην Αλεξάνδρεια το 370 μ.Χ. και έζησε κατά τα χρόνια της βασιλείας του Θεοδοσίου του Μικρού. Ήταν ανεψιός του Αρχιεπισκόπου Αλεξανδρείας Θεοφίλου. Έλαβε μεγάλη θεολογική μόρφωση και αυτό συνετέλεσε στο να διαδεχθεί τον θείο του στον αρχιεπισκοπικό θρόνο. Κατά την Γ΄ Οικουμενική Σύνοδο το 431 μ.Χ. στην Έφεσο, ο Κύριλλος ήταν ο πρόεδρος αυτής και βοήθησε να καταρρεύσουν οι αιρετικές διδασκαλίες του Νεστόριου σχετικά με το πρόσωπο της Παναγίας. Η αρετή που είχε σημάδευσε τη ζωή του Κυρίλλου, ο οποίος, έπειτα από μια ζωή με πολλά πνευματικά κατορθώματα, παρέδωσε το πνεύμα του στις 27 Ιουνίου του 444 μ.Χ. έχοντας κλείσει 32 χρόνια ως Πατριάρχης Αλεξανδρείας.\nΟ Όσιος Κολούμπα γεννήθηκε στην πόλη Γκάρταν της Δονεγάλης στην Ιρλανδία στις 7 Δεκεμβρίου του 521 μ.Χ. και καταγόταν από βασιλική οικογένεια. Υπήρξε μαθητής γνωστών και διακεκριμένων δασκάλων και νωρίς αποφάσισε να ακολουθήσει το μοναχικό βίο. Μετά την χειροτονία του σε πρεσβύτερο εργάστηκε ως ιεραπόστολος στην Ιρλανδία και ίδρυσε μοναστήρια στις περιοχές Ντέρρυ και Ντάροου.\nΣύμφωνα με την παράδοση, εγκατέλειψε την πατρίδα του ύστερα από το παρακάτω γεγονός: Κάποτε παρακάλεσε τον παλιό του δάσκαλο Φιννιανό να του επιτρέψει να αντιγράψει το Ψαλτήριό του. Αυτός, όμως, αρνήθηκε για άγνωστους λόγους. Ο Κολούμπα το αντέγραψε τελικά, χωρίς την άδεια του Φιννιανού, κάτι που οδήγησε τον τελευταίο να κρατήσει το αντίγραφο που είχε ετοιμάσει ο Κολούμπα για τον εαυτό του. Αυτό το γεγονός έλαβε μεγάλες διαστάσεις με την εκδίκαση, τελικά, να πηγαίνει στο βασιλιά Ντέρμοτ, ο οποίος έδωσε το δίκιο στο Φιννιανό. Ο Όσιος δυσαρεστήθηκε πολύ από την απόφαση αυτή του βασιλιά και, ακόμα περισσότερο, όταν αυτός διέταξε την εκτέλεση ενός εχθρού του, στον οποίο είχε δώσει άσυλο στο μοναστήρι ο Κολούμπα. Με αυτό το γεγονός οδηγήθηκαν δύο ιρλανδικά φύλα σε πόλεμο, στον οποίο ο Κολούμπα διαδραμάτισε ρόλο ασυμβίβαστο με την ιερατική του ιδιότητα. Η πράξη του αυτή οδήγησε την Σύνοδο να τον καταδικάσει σε αφορισμό, καταδίκη η οποία μετατράπηκε σε ισόβια εξορία, έπειτα από παρέμβαση και παράκληση του πνευματικού του πατέρα, που ονομαζόταν και αυτός Φιννιανός.\nΟ Όσιος αναχώρησε για πάντα από την αγαπημένη του πατρίδα και, συνοδευόμενος από δώδεκα μαθητές του, εγκαταστάθηκε σε ένα μικρό νησί κοντά στις ακτές της Σκωτίας, που ονομαζόταν Ίονα. Εκεί ίδρυσε πολύ γνωστή μονή με εκατοντάδες μοναχούς, που αγωνίζονταν να ευχαριστήσουν το Θεό με την άσκησή τους. Αυτή η μονή έγινε ίσως το σπουδαιότερο εκκλησιαστικό κέντρο και διδακτήριο κληρικών και ιεραποστόλων της Κελτικής Εκκλησίας. Έχοντας, λοιπόν, ως ορμητήριο τους αυτήν τη μονή, ο Κολούμπα και οι μαθητές του κήρυξαν το Ευαγγέλιο στη Σκωτία. Σύμφωνα με την παράδοση, ίδρυσαν περίπου εκατό μοναστήρια στη Σκωτία και στη Βόρεια Αγγλία.\nΟ Όσιος Κολούμπα πέθανε ειρηνικά στις 9 Ιουνίου του 597 μ.Χ.


g83 22/11 σ. 29-31\nΗθικότητα ή Φόβος;\nΘα το Θέλατε Αυτό;\nΟι Πρώτοι στο Διάστημα\nΕπικροτήθηκε Χτύπημα στη Θρησκεία\n«Ο Κόσμος σε Πόλεμο»\nΑποφεύγετε τον Πόλεμο, Αποφεύγετε το Έγκλημα\nΟμιλία με Φως\nΕπιστήμη: Πάντα Αντικειμενική;\nΤα Παιδιά που Παίζουν Βίντεο-Παιχνίδια και το Έγκλημα\nΤι είναι «Βιώσιμο»;\nΗ Ζάχαρη και ο Καρκίνος\n«Το Δεξί Χέρι του Μπάρμπη»\nΤο Λονδίνο Άγνωστο\nΠώς Βρεθήκαμε Εδώ\n● Πολλοί θρησκευτικοί ηγέτες, για να δικαιολογήσουν την ανάμιξή τους στην πρόσφατη αντιλογία για τα πυρηνικά όπλα, ισχυρίζονται ότι ο πυρηνικός πόλεμος είναι ανήθικος επειδή, όπως λένε, έχει μια «νέα ποιότητα.» Αλλά ο αρθρογράφος του Λονδίνου Γκουύν Ντάυερ, μέλος του Διεθνούς Ινστιτούτου Στρατηγικών Μελετών, διαφωνεί λέγοντας: «Αυτό φυσικά είναι τελείως παράλογο. Η ποιότητα—η ηθικότητα—της πράξης του φόνου στον πόλεμο είναι η ίδια όπως ήταν πάντα· αυτό που έχει αλλάξει είναι η ποσότητα των θανάτων που προκαλούνται. Οι εκκλησίες, οι οποίες έχουν δικαιολογήσει και ευλογήσει σχεδόν κάθε πόλεμο στην ιστορία (και στις δυο παρατάξεις), απλώς τώρα αντιδρούν για τα ίδια πράγματα για τα οποία αντιδρά και η υπόλοιπη ανθρωπότητα.» Απλούστατα κινδυνεύουν και οι ίδιοι.\n● Ιατρικές αυθεντίες διαφωνούν για τις μεθόδους εξέτασης του αίματος των δοτών, για τη φριχτή αρρώστια AIDS, μια καινούργια αρρώστια που καταστρέφει το ανοσοποιητικό σύστημα του ανθρώπου, που κατά 40 τα εκατό προκαλεί θάνατο. «Σε αντίθεση με το Εθνικό Ίδρυμα Αιμοφιλίας των Η.Π.Α. το οποίο συστήνει να εξετάζονται οι δότες που έχουν τον μεγαλύτερο κίνδυνο [όπως οι ομοφυλόφιλοι] με ‘άμεση ερώτηση,’» αναφέρει η Μέντικαλ Ποστ του Καναδά, ο Καναδέζικος οργανισμός συστήνει τον έλεγχο των «συμπτωμάτων—μάλλον παρά να εξαιρούμε ολόκληρους ομίλους αιμοδοτών.» Ο Δρ Χάννα Στραβζύνσκι, πρόεδρος της Ιατρικής και επιστημονικής επιτροπής της Καναδικής εταιρίας, ισχυρίζεται: «Δεν έχουμε πραγματικά το δικαίωμα να ανακατευόμαστε στην ιδιωτική ζωή των ανθρώπων . . . Δεν πρέπει να ρωτάμε, ‘Είστε ομοφυλόφιλος;’ κι έπειτα, ‘Έχετε ομοφυλοφιλικές σχέσεις με διάφορους ομοφυλόφιλους; Οι ομοφυλόφιλοι με τους οποίους έχετε σχέσεις ξεπερνούν τους 60 το χρόνο;’ Δεν νομίζουμε ότι αυτό δικαιολογείται προς το παρόν.» Όποιος και να’ χει δίκιο εσείς θα διακινδυνεύατε τη ζωή σας «παίρνοντας αίμα»;\n● Στις 13 Ιουνίου, το Πάιονηρ 10, το πρώτο διαστημόπλοιο που θα άφηνε το ηλιακό σύστημα, σχεδιάστηκε να περάσει πέρα από την τροχιά του ακρότατου πλανήτη του ηλιακού συστήματος με ταχύτητα μεγαλύτερη από 48.000 χιλιόμετρα την ώρα (30.000 μίλια την ώρα). Το διαστημόπλοιο, το οποίο εκτοξεύτηκε πριν από 11 χρόνια, μεταφέρει μια πλάκα η οποία, μεταξύ άλλων, επισημαίνει την ακριβή θέση της γης και του ηλιακού συστήματος για όφελος κάθε «νοήμονας ζωής» που θα μπορούσε να λάβει το μήνυμα αυτό. «Συνεχώς παίρνουμε τηλεφωνήματα από εξαγριωμένους ανθρώπους επειδή λέμε στους ξένους πού βρισκόμαστε,» λέει ένας εκπρόσωπος της NASA (Εθνική Αεροναυτική και Διοίκηση του Διαστήματος).\n● Η εφτάμηνη διαμονή στο διάστημα πέρυσι Σοβιετικών κοσμοναυτών έφερε πρόσφατα κατά γράμμα καρπό. «Για πρώτη φορά οι κοσμοναύτες μπόρεσαν να κάνουν το φυτό αραμπίντοψις να παράγει σπόρους στο διάστημα, και διαλέχτηκε αυτό το φυτό λόγω του σύντομου κύκλου ζωής του που είναι περίπου 40 μέρες,» αναφέρει το Βρετανικό περιοδικό Νιου Σάιεντιστ. Μερικοί από τους σπόρους επιστράφηκαν στη γη, όπου βλάστησαν και αναπτύχθηκαν φυσιολογικά. «Είναι το πρώτο μικρό βήμα για την καλλιέργεια φυτών στο διάστημα ώστε να κάνουν τις μακρές πτήσεις στο διάστημα αυτάρκεις σε τροφή,» παρατηρεί το άρθρο.\n● Το έργο «Η αδελφή Μαρία Ιγκνάτιους Σας τα Εξηγεί Όλα» έλαβε πρόσφατα το βραβείο 25.000 δολαρίων του Κένυον Φέστιβαλ Θίατερ. Ο συνδικαλιστής αρθρογράφος Πάτρικ Τ.ζ. Μπουσάναν το περιέγραψε σαν «ίσως το πιο φανατικό αντί-Καθολικό και αντί-Χριστιανικό έργο που παρουσιάστηκε στο Αμερικανικό θέατρο», γιατί περιγελούσε πολύ την εκκλησιαστική ζωή και την παράδοση. «Ποιο είναι το ακροατήριο αυτό που κοροϊδεύει ανοιχτά τη θρησκεία;» ρώτησε ο παραγωγός της ταινίας Τζων Πράιτσερ. Και η απάντησή του ήταν: «Κοίταξα από κοντά αυτούς που πηγαίνουν στο θέατρο. Ήταν λευκοί, πλούσιοι, μορφωμένοι άνθρωποι, ηλικίας μεταξύ 30 και 50 χρόνων.» Ο Μπουσάναν είπε δυσαρεστημένος: «Πόσο πολύ έχουμε αλλάξει σε μια γενιά!»\n● Σαράντα πέντε έθνη είναι μπλεγμένα σε πολέμους σ’ όλο τον κόσμο, σύμφωνα με την έκθεση του Κέντρου Αμυντικής Πληροφόρησης των Η.Π.Α. «Ο Κόσμος σε Πόλεμο.» Το ένα τέταρτο των χωρών του κόσμου έχει μπλεχτεί σε 40 συγκρούσεις που είχαν σαν αποτέλεσμα την περασμένη δεκαετία να σκοτωθούν εκατομμύρια άνθρωποι. Δέκα από τους πολέμους διεξάγονται στην Ασία, δέκα στη Μέση Ανατολή, δέκα στην Αφρική, εφτά στη Λατινική Αμερική και τρεις στην Ευρώπη.\n● «Εφτά Καμποτζιανές οικογένειες που διέφυγαν από τον πόλεμο και την πείνα που συνέβησαν στην πατρίδα τους . . . για να ξεκινήσουν μια καινούργια ζωή στη Νέα Υόρκη διέφυγαν από εκεί πάλι,» ανέφεραν οι Νιου Γιορκ Τάιμς, «αυτή τη φορά από ληστές, κακοποιούς και νεαρούς αδίστακτους στους δρόμους του Μπρούκλυν.» Πάνω από 40 μέλη των οικογενειών έφυγαν από τη Νέα Υόρκη με την ελπίδα να βρουν πιο ασφαλείς κατοικίες στην Πενσυλβανία. «Προσπάθησα να κάνω το καλύτερο γι’ αυτούς ενώ ήταν εδώ, αλλά ακόμη και με την υποστήριξη της αστυνομίας, αυτό δεν έγινε δυνατό,» είπε κάποιος υπάλληλος. «Κάθε μέρα συνέβαιναν πράγματα από μικρές ληστείες μέχρι σοβαρούς ξυλοδαρμούς . . . Μιλάμε για σοβαρά εγκλήματα, για διαρρήξεις σε διαμερίσματα ενώ οι άνθρωποι κοιμούνταν, και για ξυλοδαρμούς γιαγιάδων και παιδιών. Αυτοί οι άνθρωποι φοβούνταν για τη ζωή τους.»\n● Στις 10 Φεβρουαρίου ανοίχτηκε η πρώτη τηλεφωνική σύνδεση με καλώδιο οπτικών ινών μεταξύ μεγάλων μητροπολιτικών κέντρων ανάμεσα στην Πόλη της Νέας Υόρκης και της Ουάσιγκτον D.C., και αμέσως μετά ακολούθησε το πρώτο μέρος ενός νέου συστήματος ανάμεσα στις κύριες πόλεις της Καλιφόρνιας. Παλμοί φωτός μεταδίδουν δεκάδες χιλιάδες συνομιλίες συγχρόνως μέσω γυάλινων ινών που είναι αρκετά καθαρές για να μεταφέρουν το φως σε μακρινές αποστάσεις. Οι γυάλινες γραμμές μετάδοσης είναι πολύ μικρότερες και ελαφρύτερες από τις προηγούμενες μεταλλικές.\n● Ο Καθηγητής Ντέρεκ Φρήμαν του Αυστραλέζικου Εθνικού Πανεπιστημίου στην Καμπέρρα κατηγόρησε πρόσφατα το κλασικό επιστημονικό κείμενο Κάμινγκ οφ Έιτζ ιν Σαμόα της ανθρωπολόγου Μάργκαρετ Μηντ ότι παροδηγεί. Στο νέο του βιβλίο υποστηρίζει ότι αυτή χρησιμοποίησε λανθασμένα στοιχεία καθώς προετοίμασε το βιβλίο της το 1928, το οποίο εξακολουθεί να διδάσκεται στα μαθήματα ανθρωπολογίας. Ο ανθρωπολόγος Βίνσον Σατλάιβ του Κολλεγίου Γουίλλιαμ εντ Μαίρυ στη Βιρτζίνια είπε: «Είχε προκατάληψη στον τομέα αυτό. Έψαχνε να βρει στοιχεία για να επιβεβαιώσει αυτό που αναζητούσε, και όπως συμβαίνει συχνά—όχι στις κοινωνικές επιστήμες μόνο, αλλά μερικές φορές και στις φυσικές επιστήμες βρήκε αυτό που αναζητούσε». Και ο ανθρωπολόγος Πωλ Σάνκμαν του Πανεπιστημίου του Κολοράντο συμφώνησε: «Η Μηντ ήταν τόσο ανυπόμονη να βγάλει τα συμπεράσματά της ώστε δεν άφησε τα γεγονότα να την καθοδηγήσουν.»\n● Μερικά Γιαπωνεζάκια που παίζουν πάρα πολύ βίντεο-παιχνίδια έχουν στραφεί στο έγκλημα για να διατηρήσουν τη συνήθειά τους αυτή. Η εφημερίδα Ντέηλυ Γιομιούρι αναφέρει: «Στο Τόκιο, συνελήφθησαν 36 αγόρια ηλικίας 8 ως 13 χρόνων για διάρρηξη σπιτιών και καταστημάτων και κλοπή χρημάτων, πολύτιμων ειδών ή εμπορευμάτων για να ‘δαπανήσουν τα χρήματα αυτά στους χώρους που παίζονται βίντεο-παιχνίδια,’ σύμφωνα με έναν αξιωματικό της αστυνομίας.» Σε μια άλλη περίπτωση στη βόρεια πόλη του Σεντάι, λέγεται ότι η αστυνομία «ανακάλυψε μια σπείρα από πέντε αγόρια ηλικίας 10-11 χρόνων των οποίων τα εγκλήματα, όπως είπαν, έμοιαζαν με εγκλήματα ενηλίκων, με οργανωμένα εγκλήματα.» Σε 30 διαρρήξεις που έγιναν μέσα σε τέσσερις μήνες, οι μικροί «επαγγελματίες» κλέφτες κατάφεραν να κλέψουν 40.000 δολάρια Η.Π.Α. (9,57 εκατομμύρια γιέν), για να παίξουν σε βίντεο-παιχνίδια.\n● Μια πρόσφατη έκδοση της εφημερίδας Δε Ορεγκόνιαν, στην καθημερινή της συνόψιση των γεγονότων που συμβαίνουν στις Ηνωμένες Πολιτείες, δημοσίευσε δυο φαινομενικά άσχετα θέματα. Το πρώτο έλεγε για μια απόφαση του Ανωτάτου Δικαστηρίου του Κεντάκυ ότι κάποιος ο οποίος κατηγορήθηκε ότι σκότωσε το αγέννητο έμβρυο της γυναίκας του δεν μπορεί να κατηγορηθεί σαν δολοφόνος. Το δικαστήριο έλεγε ότι το έμβρυο δεν ήταν «βιώσιμο» (ικανό να ζήσει) άτομο κάτω από το νόμο.\nΗ άλλη είδηση ανέφερε την ιστορία ενός βρέφους που ήταν κοριτσάκι και ζύγιζε 482 γραμμάρια (17 ουγγιές) και το οποίο γεννήθηκε 22 εβδομάδες μετά τη σύλληψη (αντί για εννιά μήνες που είναι το φυσιολογικό). Σύμφωνα με το γιατρό της, στις 50 μέρες από τότε που γεννήθηκε ήταν δραστήρια και ζωηρή και είχε πάρει 340 γραμμάρια (12 ουγγιές) και ήταν «καλά». «Με όλα τα μέχρι τώρα δεδομένα, δεν θα ήταν βιώσιμο μωρό, (δεν θα μπορούσε να ζήσει)», είπε με θαυμασμό ο γιατρός. Όμως εκατομμύρια μωρά που μπορεί να είναι ακόμη πιο «βιώσιμα» απ’ αυτό εξακολουθούν να υφίστανται έκτρωση σ’ όλο τον κόσμο.\n● Μια μελέτη που έγινε πρόσφατα και η οποία δημοσιεύτηκε στο περιοδικό Νιου Σάιεντιστ της Βρετανίας διαπίστωσε ότι υπάρχει «φανερότατη σχέση ανάμεσα στη ζάχαρη που τρώμε και στη θνησιμότητα εξαιτίας του καρκίνου των μαστών σε 20 χώρες». Το άρθρο παρατηρεί ότι μολονότι «ο καρκίνος του στήθους είναι κυρίως μια αρρώστια που έχει σχέση με ορμόνες, . . . φαίνεται ότι και το διαιτολόγιο έχει μεγάλη σχέση.» Μια στατιστική έρευνα που έκαναν Βρετανοί και Καναδοί ερευνητές διαπίστωσε ότι ο μεγαλύτερος αριθμός των θανάτων εξαιτίας του καρκίνου του στήθους ανάμεσα σε ηλικιωμένες γυναίκες (που πιθανότατα η ασθένεια αυτή συνδέεται με το διαιτολόγιο), «συμβαίνει στις εξής χώρες αρχίζοντας με το μεγαλύτερο ποσοστό και πηγαίνοντας στο μικρότερο: Αγγλία, Ολλανδία, Ιρλανδία, Δανία, Καναδά, Ιταλία, Ισπανία, Πορτογαλία, Γιουγκοσλαβία και Ιαπωνία.» Όμοια, το περιοδικό Νιου Σάιεντιστ αναφέρει ότι είναι καταπληκτικό «που οι χώρες αυτές ακολουθούν την ίδια σειρά και στην κατανάλωση ζάχαρης». Φυσικά, τις στατιστικές πρέπει να τις βλέπουμε με επιφύλαξη, αλλά οι περισσότεροι γιατροί ομολογούν ότι οι άνθρωποι έχουν καλύτερη υγεία όταν το διαιτολόγιο τους περιλαμβάνει λιγότερη ζάχαρη.\n● Η Γκλόουμπ εντ Μέιλ του Τορόντο του Καναδά, αναφέρει ότι ο Κλάους Μπάρμπη, ο οποίος εκδόθηκε πρόσφατα στη Γαλλία σαν εγκληματίας πολέμου, είχε σαν «δεξί του χέρι» στη συνεργασία του με τους Ναζί, έναν Γάλλο αριστοκράτη που ονομάζεται Κόμης Ζακ ντε Μπερνονβίλ. Σαν στρατιωτικός κυβερνήτης της Λυών στη διάρκεια του Β΄ Παγκοσμίου Πολέμου, ο κόμης ήταν υπαρχηγός μετά τον Μπάρμπη όταν όπως λέγεται διαπράχθηκαν πολλές ωμότητες. Μετά τον πόλεμο «ο Μπερνονβίλ γλίστρησε ήρεμα στο Κεμπέκ», λέει το άρθρο. Εκεί (σύμφωνα μ’ ένα πρώην μέλος της Γαλλικής Αντίστασης), σαν «ο ευνοούμενος της σούπερ Καθολικής αριστοκρατίας», βοηθήθηκε ώστε να μην απελαθεί για πέντε χρόνια. Η είδηση της Γκλόουμπ εντ Μέιλ λέει: «[Η απέλαση] εμποδίστηκε εξαιτίας των προσπαθειών ισχυρών κατοίκων του Κεμπέκ . . . και επειδή οι ομοσπονδιακές εξουσίες δεν ήθελαν να δυσαρεστήσουν την ιεραρχία του Κεμπέκ. Από το τέλος της δεκαετίας του 1940 οι ειδήσεις των εφημερίδων δείχνουν ότι ο Κόμης ντε Μπερνονβίλ, είχε σαν αφοσιωμένους υποστηρικτές του . . . αξιωματούχους στις εκκλησίες και τη Βαφτιστική Κοινωνία του Μόντρεαλ Σαιν Ζαν.» Ο κόμης διέφυγε στη Βραζιλία μετά από μια δεύτερη διαταγή για απέλαση και αργότερα δολοφονήθηκε.\n● Οι μισοί σχεδόν από τους φοιτητές από τους οποίους ζητήθηκε να εντοπίσουν το Λονδίνο σ’ έναν παγκόσμιο χάρτη δεν μπόρεσαν να το κάνουν, αναφέρει ο Καθηγητής Ντέιβιντ Χέλγκρεν του Πανεπιστημίου του Μαϊάμι. «Αυτό είναι κάτι που το μαθαίνει κανείς στο δημοτικό σχολείο», είπε. «Αλλά η γεωγραφία δεν διδάσκεται πια στα σχολεία μας.» Μερικοί από τους φοιτητές είπαν ότι το Λονδίνο είναι στην Ισλανδία, ενώ άλλοι στην ηπειρωτική Ευρώπη. «Σ’ αυτούς που είπαν ότι βρίσκεται στα νότια της Αγγλίας τους πέρασαν στο μάθημα», είπε ο καθηγητής. «Αλλά το 42 τα εκατό δεν μπόρεσε ούτε στη Νότια Αγγλία να το τοποθετήσει». Ωστόσο, δεν ήταν το Λονδίνο μόνο για το οποίο δεν ήξεραν πού βρισκόταν. Την Αλγερία την τοποθέτησαν στο Μεξικό, το Κέηπταουν στη Νότια Αμερική, και το 8 τα εκατό δεν μπόρεσε να προσδιορίσει μάλιστα πού ήταν το Μαϊάμι, όπου γίνονταν οι εξετάσεις!


ΧΡΗΜΑ & ΤΟΥΡΙΣΜΟΣ: Ο "γερμανικός" κατάλογος του Ομίλου Μουζενίδη!!!\nΟ "γερμανικός" κατάλογος του Ομίλου Μουζενίδη!!!\n- Δείτε εδώ το αποκλειστικό δημοσίευμά μας\nΠαρουσιάστηκε και βγήκε στην αγορά ο κατάλογος διακοπών του Mouzenidis Travel στη Γερμανία.\nΌπως σας είχαμε ενημερώσει κατ' αποκλειστικότητα, ο όμιλος Μουζενίδη προχώρησε στη δημιουργία νέας εταιρίας στη Γερμανία στον τομέα του tour operating, ξεκινώντας πτήσεις με την Ellinair, από αρκετές γερμαικές πόλεις.\nΣυγκεκριμένα στη Γερμανία ο όμιλος Μουζενίδη προχώρησε σε δημιουργία νέας εταιρίας, σε συνεργασία με τουρκικής ιδιοκτησίας ταξιδιωτικό γραφείο, για την μετακίνηση στην Ελλάδα 25.000 Γερμανών τουριστών το 2016.\nΤο γραφείο βρίσκεται στο Μόναχο και οι πτήσεις της Ellinair θα γίνονται από Μόναχο, Φραγκφούρτη, Στουτγκάρδη, Κολωνία, Ντυσελντοφ, Βερολίνο και Λειψία προς Κρήτη και Θεσσαλονίκη.\nΣύντομα δε ο όμιλος θα ανακοινώσει την λειτουργία αντιστοίχων επιχειρήσεων, σε δύο ακόμη σημαντικές αγορές, εντός Ευρωπαϊκής Ένωσης.\nΟ πρώτος κατάλογος περιλαμβάνει ξενοδοχεία σε Κρήτη και Χαλκιδική.\nΚαλορίζικος και καλοτάξιδος ο κατάλογος!!!


Φωτεινή Αθερίδου: Η τρυφερή φωτογραφία με τον πέντε ημερών γιο της! - News - Youweekly\nΕίναι ένας κύριος!\nNews 26.09.2019 15:14\nΠερήφανος παππούς είναι πλέον ο Θοδωρής Αθερίδης, ο οποίος έκανε τις πρώτες δηλώσεις μετά τη γέννηση του εγγονού του!\nΤο πρωί της Κυριακής, η κόρη του, Φωτεινή Αθερίδου έφερε στον κόσμο ένα υγιέστατο αγοράκι, καρπό του έρωτά της με τον σύντροφό της, Κωνσταντίνο Μαγκλάρα.\nΤην ανακοίνωση της χαρμόσυνης είδησης την έκανε η μητέρα της όμορφης και ταλαντούχας Φωτεινής, Έλενα Γκασούκα, μέσα από τον προσωπικό της λογαριασμό στο Facebook!\nΤο βράδυ της ίδιας μέρας, η κάμερα της εκπομπής «Το Πρωινό» συνάντησε τον Θοδωρή Αθερίδη στην avant premiere του «Λόγω Τιμής – 20 χρόνια μετά«, με τον ηθοποιό να κάνει τις πρώτες δηλώσεις για τον εγγονό του!\n«Ήμουν στο μαιευτήριο, τα έκανα όλα και ήρθα να τιμήσω και τους φίλους μου. Ευχαριστώ πολύ. Παιδιά είναι τέλειο να είσαι παππούς, να ζήσετε και να το ζήσετε», είπε χαρακτηριστικά ο ηθοποιός. Δείτε το σχετικό βίντεο:


ΠΡΟΣΛΑΛΙΑ: Διορισμοί, προσλήψεις (και άλλα τινά) στα Πολιτικά Γραφεία υπουργών, υφυπουργών...\nΑμέσως μετά τον ανασχηματισμό της κυβέρνησης τον Ιούνιο του 2013, υπουργοί, υφυπουργοί και αναπληρωτές υπουργοί, έσπευσαν να προσλάβουν, διορίσουν (ή ότι άλλο) στα πολιτικά τους γραφεία, 334 άτομα!\nΑφορά ΜΟΝΟ τους διορισμούς και τις προσλήψεις, στα ΠΟΛΙΤΙΚΑ τους ΓΡΑΦΕΙΑ και ΜΟΝΟ για το δίμηνο από 24 Ιουνίου μέχρι 24 Αυγούστου του 2013!\nΜην περιμένετε δηλαδή ότι στο πολιτικό γραφείο του αντιπροέδρου της κυβέρνησης και υπουργού Εξωτερικών, υπηρετούν μόνο... 8 άτομα, όταν σε αυτό του υπουργού Παιδείας υπάρχουν (τουλάχιστον) 39!\n"Πρωταθλητής" του διμήνου πάντως, ή καλύτερα... "πρωταθλητές" στους διορισμούς και τις προσλήψεις, αναδεικνύονται οι υπουργοί Παιδείας κ. Αρβανιτόπουλος και Ανάπτυξης κ. Χατζηδάκης, με 39, ενώ ακολουθεί με... γοργούς ρυθμούς ο (πρόσφατα μάλιστα διορισθείς) υπουργός Υγείας κ. Γεωργιάδης με 34, ο οποίος (παρεμπιπτόντως) έχει ήδη προλάβει να προσλάβει 17 Ειδικούς Συμβούλους και Ειδικούς Συνεργάτες στο πολιτικό του Γραφείο.\nΚαι μπορείτε να είστε σίγουροι πως ακόμη και αυτή τη στιγμή που διαβάζετε αυτές τις γραμμές, κάποιος υπουργός, αναπληρωτής υπουργός ή υφυπουργός, εάν από το νόμο δικαιούται και... άλλες προσλήψεις ή διορισμούς, είναι πολύ πιθανό να τις έχει ήδη υπογράψει.\nΕίπατε κάτι για την ανάπτυξη κύριοι;!


Στεφανής: Η Ελλάδα μετέτρεψε μεταναστευτική και υγειονομική κρίση σε ευκαιρίες - News Freedom\nΑρχική Πολιτική Στεφανής: Η Ελλάδα μετέτρεψε μεταναστευτική και υγειονομική κρίση σε ευκαιρίες\nΣτην εκπομπή «MEGA Mag» μίλησε ο Υφυπουργός Εθνικής Άμυνας, Αλκιβιάδης Στεφανής για την άρση των περιοριστικών μέτρων στα στρατόπεδα, αλλά και για το προσφυγικό – μεταναστευτικό μετά το νέο κύκλο των τουρκικών προκλήσεων.\n«Η υγειονομική κρίση έχει αναδείξει εξαιρετικά χαρακτηριστικά σε πολλαπλά επίπεδα. Ένα από αυτά είναι η άριστη συνεργασία μεταξύ ενόπλων δυνάμεων και υπηρεσιών πολιτικής προστασίας υπό τις οδηγίες του υπουργείου Υγείας», δήλωσε ο υφυπουργός για να εξηγήσει πως το υπουργείο Εθνικής Άμυνας έχει αναλάβει συνολικά 30 δράσεις προς το εσωτερικό των ενόπλων δυνάμεων και 10 προς το εξωτερικό προς όφελος όλης της κοινωνίας. «Είμαστε πλήρως εναρμονισμένοι με τις αποφάσεις και τις οδηγίες της κυβέρνησης», τόνισε.\nΔεδομένου του γεγονότος ότι οι ένοπλες δυνάμεις σε αντίθεση με τον υπόλοιπο κόσμο, είναι συνεχώς επί ποδός, κατά συνέπεια βρίσκονται σε διαρκή ανάγκη προστατευτικού εξοπλισμού, οι ίδιοι μόνοι τους παρασκευάζουν αντισηπτικό υγρό και απολυμαντικό σαπούνι. Ως εκ τούτου, τα κρούσματα είναι ελάχιστα.\nΑναφορικά με τον Έβρο, το μείζον ζήτημα του προσφυγικού – μεταναστευτικού που έχει περιθωριοποιηθεί τον τελευταίο καιρό λόγω κορωνοϊού, ο κ. Στεφανής τόνισε πως «η Ελλάδα κατάφερε και μετέτρεψε τη μεταναστευτική και υγειονομική κρίση σε ευκαιρίες και αποτελεί υπόδειγμα χώρας»\nΕξήγησε πως από τότε που έκλεισαν τα σύνορα, οι ροές είναι μηδενικές και αυτό είναι μεγάλο επίτευγμα για την Ελλάδα. Το υπουργείο και όλοι οι αρμόδιοι φορείς εκτιμούν συνεχώς την κατάσταση και διαφοροποιούν τους τρόπους ενέργειάς τους.\n«Οι δυο κρίσεις ανέδειξαν κάποια χαρακτηριστικά στους Έλληνες, όπως η ηγεσία και το ηθικό», τόνισε ο κ. Στεφανής και συμπλήρωσε πως «θα φτάσουμε ως το τέλος με καλά αποτελέσματα».\nΠροηγούμενο άρθροΤα διαγράμματα του κοροναϊού στην Ευρώπη και οι κόντρες του Τραμπ\nΕπόμενο άρθροΗ Άντζελα Δημητρίου και Σταμάτης Γονίδης συνεργάζονται ξανά μαζί (βίντεο)


Χαλάρωσε ο "κορσές". Να και μια καλή είδηση στην κακή συγκυρία με τους εφιάλτες...\nΟι ημέρες – και οι συνθήκες – που ζούμε είναι πρωτόγνωρες. Η κοινωνία βιώνει “απίστευτους” μέχρι χθες περιορισμούς – προφανώς αναγκαίους για την προστασία της υγείας των πολιτών – ενώ ο φόβος για άτακτη επιστροφή στις χειρότερες ημέρες των μνημονίων ελλοχεύει στην αγορά, επιχειρηματίες και εργαζόμενους.\n“Αναλυτές” σε όλο τον κόσμο θεωρούν ότι η διεθνής οικονομία μπήκε, απρόσμενα, σε ροπή βαθιάς κρίσης και ότι οι αναταραχές που θα βιώσουμε “θα είναι πολύ πιο σοβαρές και διαδεδομένες από εκείνες που έχει βιώσει στη ζωή του το μεγαλύτερο μέρος του πληθυσμού στις προηγμένες χώρες” (Mohamed A. El-Erian, bloomberg).\nΈγκυροι οικονομολόγοι – αντίθετα από τις Κασσάνδρες των Πρακτορείων και των διεθνών Οίκων – δεν πιστεύουν στα καταστροφικά σενάρια. Επιμένουν, αντίθετα, ότι στο τέλος του πανικού, οικονομίες με στέραια θεμελιακά στοιχεία και σωστούς τιμονιέρηδες θα γνωρίσουν μια δυναμική και ταχεία ανάπτυξη.\nΤο αν η άποψή τους αφορά και τη δική μας οικονομία (που δεν έχει να επιδείξει το απαιτούμενο βαθος) δεν είναι βέβαιο. Θα κριθεί από την ικανότητα της κυβέρνησης να κουμαντάρει το σκάφος στη θύελα. Αλλά και “που θα κάτσει η μπίλια” στην Ευρώπη.\nH κρίση βρήκε τη χώρα μας τη στιγμή της ανάρρωσης, μετά από δέκα χρόνια οικονομικής κρίσης όπου όλοι πλήρωσαν – άλλος πολύ, άλλος λίγο – το τίμημα μιας οικονομίας που χτίστηκε στην άμμο και ενός λαού που αρέσκεται να καταναλώνει περισσότερα από όσα σοδεύει. Το αίσθημα της “κακής τύχης” είναι πικρό σήμερα. Πιθανόν όμως η αξιοποίηση των καλών νέων στο κακό ανέκδοτο “να γυρίσει το παιχνίδι”.\nΑργά χθες το βράδυ, το Eurogroup, υπό την πίεση της συγκυρίας του κοροναϊού και του προσφυγικού στα σύνορά μας (που, επιτέλους, αναγνώρισε ως Ευρωπαϊκά σύνορα) παραχώρησε τη δυνατότητα στη χώρα μας να έχει το ίδιο δημοσιονομικό περιθώριο με αυτό των υπολοίπων κρατών της Ευρωζώνης. Με άλλα λόγια προχώρησε στη χαλάρωση του “κορσέ” του πρωτογενούς πλεονάσματος 3,5% επί του ΑΕΠ (το οποίο δεν πρέπει να ξεχνάμε ποιοί ανοήτως το συμφώνησαν) δίνοντας δημοσιονομική ανάσα στην οικονομία.\nΗ συγκυρία βοήθησε. Ήταν καθοριστική η καθολική ανάγκη της Ευρώπης για χαλάρωση των δημοσιονομικών κανόνων της. Αλλά, όπως φαίνεται, στην περίπτωσή μας που η χώρα είναι σε δημοσιονομική εποπτεία, απέδωσε και η συνετή στρατηγική της κυβέρνησης απέναντι στους δανειστές: που τους πήγε με τα δικά τους μέτρα και τους έπεισε με την πολιτική της και τον σεβασμό στα συμφωνηθέντα, αντίθετα από τα καουμποϊλίκια του παρελθόντος.\n“Εντυπωσιάστηκα από την αποφασιστικότητα της ελληνικης κυβερνησης να συνεχίσει το μεταρρυθμιστικό πρόγραμμα”, είπε μετά το Eurogroup, o επικεφαλής του Ερωπαϊκού Μηχανισμού Σταθερότητας Κλάους Ρέγκλινγκ. “Θα κάνουμε πλήρη χρήση της ευελιξίας. Αυτό σημαίνει ότι θα υπάρξει ο αναγκαίος δημοσιονομικός χωρος για τα απαραίτητα μέτρα ώστε να στηριχθεί η οικονομία στην Ελλάδα”, πρόσθεσε ο πρόεδρος του Eurogroup, Mάριο Σεντένο.\nΚαι μέσα σε αυτό το κλίμα, άνοιξε ο δρόμος για χαμηλότερα πλεονάσματα, δηλαδή για απελευθέρωση δημοσιονομικού χώρου – σήμερα για να αντιμετωπιστεί η διπλή κρίση του κοροναϊού και του προσφυγικού, αύριο για να στηριχτεί η αναπτυξιακή διαδικασία.\nΠράγματι οι μέρες που ζούμε είναι πρωτόγνωρες. Και είναι αλήθεια ότι όλοι μας βλέπουμε άσχημα όνειρα με εφιάλτες από το πρόσφατο παρελθόν. Όμως υπάρχει και το καλό σενάριο. Να κάνουμε την κρίση ευκαιρία. Με σοβαρότητα και προγραμματισμό. Τώρα, με σωστή διαχείριση της κρίσης στην αγορά, στήριξη των επειχειρήσεων και των εργαζομένων. Αύριο, με δουλειά και αναπτυξιακή φυγή προς τα μπρος. Νομίζω ότι μπορούμε.\nΠροηγούμενο άρθροΗ Ελλάδα βγάζει τον “κορσέ” του 3,5%. Δεν ισχύει ο στόχος για πρωτογενές πλεόνασμα “για φέτος” για να αντιμετωπιστεί κοροναϊός και προσφυγικό\nΕπόμενο άρθροΒυθίστηκε η Wall Street: Η μεγαλύτερη πτώση του δείκτη Dow Jones σε επίπεδο μονάδων στην ιστορία του (-2.997)


Οι φυσικοχημικές ιδιότητες του νερού. Ερευνητική εργασία Β Λυκείου Καμένων Βούρλων - PDF\nΟι φυσικοχημικές ιδιότητες του νερού. Ερευνητική εργασία Β Λυκείου Καμένων Βούρλων\nDownload "Οι φυσικοχημικές ιδιότητες του νερού. Ερευνητική εργασία Β Λυκείου Καμένων Βούρλων"\n1 Οι φυσικοχημικές ιδιότητες του νερού Ερευνητική εργασία Β Λυκείου Καμένων Βούρλων\n2 Γενικά το νερό είναι ανόργανη χημική ένωση και συναντάται σε όλα τα τμήματα της βιόσφαιρας με τις τρεις μορφές της ύλης στερεή, υγρή και αέρια. Το νερό είναι άχρωμο, άοσμο και άγευστο και σε θερμοκρασία δωματίου (20 ο C) υγρό.\n3 δομή Ο χημικός τύπος του νερού είναι Η 2 Ο. Σχηματίζεται δηλαδή από την ένωση δύο ατόμων υδρογόνου με ένα άτομο οξυγόνου. Ανάμεσα στα άτομα οξυγόνου και υδρογόνου σχηματίζεται απλός ομοιοπολικός δεσμός. Δηλαδή κάθε άτομο προσφέρει ένα ηλεκτρόνιο, σχηματίζοντας ένα κοινό ζεύγος ηλεκτρονίων.\n4 Δομή και μοριακό μοντέλο του H 2 O\n5 δομή Η έλξη που αναπτύσσεται ανάμεσα στα δίπολα μόρια του νερού (δεσμός υδρογόνου) είναι η αιτία που το νερό είναι υγρό σε θερμοκρασία δωματίου (20 ο C) σε αντίθεση με άλλες χημικές ενώσεις, όπως το υδρόθειο, που στην ίδια θερμοκρασία είναι αέριες. Οι δεσμοί υδρογόνου μεταξύ των μορίων του είναι η αιτία πολλών ιδιοτήτων του.\n6 δεσμοί υδρογόνου - σχηματική αναπαράσταση\n7 Βίντεο για την δομή νερού και τις επιπτώσεις στην φυσικοχημική συμπεριφορά του νερού Συγκρατείστε τις αγγλικές λέξεις: Polar, polarity = πολικός, πολικότητα Cohesion = συνοχή (δυνάμεις μεταξύ των μορίων του νερού) Adhesion = συνάφεια (δυνάμεις μεταξύ μορίων του νερού και του δοχείου)\n8 ΦΥΣΙΚΟΧΗΜΙΚΕΣ ΙΔΙΟΤΗΤΕΣ 1. μεγάλη διαλυτική ικανότητα Η πολύ μεγάλη διπολική ροπή του μορίου του νερού το καθιστά έναν από τους καλύτερους διαλύτες και επομένως, ένα άριστο μέσο για τη μεταφορά ιόντων και μορίων στο περιβάλλον και σε όλους τους ζωντανούς οργανισμούς. Οι ουσίες που διαλύονται κυρίως στο νερό είναι ιοντικές και πολικές μοριακές ενώσεις. Ο μεγαλύτερος αριθμός των μη πολικών μοριακών ενώσεων δεν διαλύονται στο νερό σε μεγάλη έκταση.\n9 ΦΥΣΙΚΟΧΗΜΙΚΕΣ ΙΔΙΟΤΗΤΕΣ 2. ανωμαλία στην μεταβολή της πυκνότητας κατά την μείωση της θερμοκρασίας Μία ακόμα ιδιαίτερα σημαντική ιδιότητα του νερού είναι η μεγιστοποίηση της πυκνότητάς του στους 4 ο C. Μείωση της θερμοκρασίας του νερού μέχρι τους 4 ο C προκαλεί αύξηση της πυκνότητας και του βάρους του. Τα βαρύτερα αυτά στρώματα νερού βυθίζονται, προκαλώντας ανάμιξη των επιφανειακών στρωμάτων με τα βαθύτερα και εξισώνοντας έτσι τη θερμοκρασία στο σύνολο του όγκου μιας υδάτινης λεκάνης. Κάτω από τους 4 ο C η πυκνότητα του νερού μειώνεται με αποτέλεσμα μεγάλοι όγκοι νερού να μην παγώνουν ολοσχερώς, όταν η θερμοκρασία είναι ίση με μηδέν ή μικρότερη, αλλά μόνο επιφανειακά.\n10 το νερό σε λίμνη καλοκαίρι - χειμώνα\n11 Τα μόρια του πάγου έχουν κρυσταλλική διάταξη, με αποτέλεσμα ο πάγος να είναι λιγότερο πυκνός από το νερό κι έτσι να επιπλέει. Το γεγονός αυτό εξασφαλίζει τη ζωή σε λίμνες, θάλασσες και ποτάμια που παγώνουν κατά τη διάρκεια των ψυχρών εποχών του έτους. Αν το νερό δεν παρουσίαζε την παραπάνω ιδιαιτερότητα, τα παγωμένα στρώματα της επιφάνειας θα βυθίζονταν και τα νέα επιφανειακά στρώματα θα πάγωναν και θα βυθίζονταν επίσης. Σύντομα όλη η υδάτινη έκταση θα αποτελούσε ένα συμπαγές στρώμα πάγου όπου καμιά μορφή ζωής δεν θα μπορούσε να επιβιώσει.\n12 ΦΥΣΙΚΟΧΗΜΙΚΕΣ ΙΔΙΟΤΗΤΕΣ 3. μεγάλη θερμοχωρητικότητα Το νερό χαρακτηρίζεται επίσης από μεγάλη θερμοχωρητικότητα, οι μεταβολές δηλαδή στη θερμοκρασία του συντελούνται με σχετικά αργούς ρυθμούς. Η παραπάνω ιδιότητα του νερού οφείλεται στην υψηλή ειδική του θερμότητα (για να ανέβει η θερμοκρασία 1g νερού κατά 1 ο C απαιτείται 1cal). Συνεπώς στο νερό αποθηκεύονται τεράστια ποσά θερμότητας σε σχέση με τα περισσότερα γνωστά υλικά χωρίς να αυξάνεται σημαντικά η θερμοκρασία του.\n13 ΦΥΣΙΚΟΧΗΜΙΚΕΣ ΙΔΙΟΤΗΤΕΣ 4. μεγάλη θερμότητα εξαέρωσης Βέβαια η θερμοκρασία του νερού μειώνεται και λόγω εξάτμισης. Ακριβώς γι' αυτό το λόγο οι θάλασσες, οι ωκεανοί, οι λίμνες και άλλες υδατοσυλλογές λειτουργούν σαν τεράστιοι θερμοσυσσωρευτές. Απορροφούν δηλαδή θερμότητα, όταν η θερμοκρασία της ατμόσφαιρας είναι υψηλή και αποδίδουν θερμότητα στην ατμόσφαιρα, όταν ο καιρός είναι ψυχρός. Έτσι οι περιοχές που γειτνιάζουν με το νερό δεν έχουν απότομες θερμοκρασιακές μεταβολές με αποτέλεσμα το κλίμα να είναι ηπιότερο και η μετάβαση από εποχή σε εποχή πιο ομαλή.\n14 Συνέχεια Με λίγα λόγια το νερό έχει μεγάλη θερμότητα εξαέρωσης (540cal/g). Για την εξάτμιση μιας μικρής ποσότητας νερού απαιτείται μεγάλη ποσότητα θερμότητας. Το γεγονός αυτό έχει μεγάλη σημασία για τους ζωντανούς οργανισμούς αλλά και για τα οικοσυστήματα γενικότερα. Για παράδειγμα, οι οργανισμοί μπορούν να αποβάλλουν, μέσω εφίδρωσης, μεγάλες ποσότητες θερμότητας με περιορισμένες απώλειες νερού.\n15 ΦΥΣΙΚΟΧΗΜΙΚΕΣ ΙΔΙΟΤΗΤΕΣ 5. επιφανειακή τάση - ιξώδες Λόγω της συνεκτικότητας (συνοχή, έλξη) μεταξύ των μορίων του νερού και της ατμόσφαιρας πάνω από το νερό, δημιουργείται μία επιφάνεια, η οποία εμποδίζει την είσοδο και την έξοδο αντικειμένων στη θάλασσα και το αντίστροφο. Αυτό το φαινόμενο ονομάζεται επιφανειακή τάση. Αποτέλεσμα της συνεκτικότητας των μορίων του νερού δημιουργείται το ιξώδες. Ιξώδες είναι η ιδιότητα ενός υλικού που καθορίζει τη δύναμη που απαιτείται για το διαχωρισμό των μορίων ώστε να επιτραπεί το πέρασμα ενός αντικειμένου μέσω αυτού του υγρού\n16 Πείραμα 1 στην αίθουσα Μαθητές τοποθετούν σιδερένιο συνδετήρα στο νερό\n17 Το ιξώδες του νερού είναι επίσης ένας σημαντικός παράγοντας που καθορίζει το σχήμα των ψαριών και των εντόμων, που ζουν σε ποτάμια και λίμνες.\n18 ΦΥΣΙΚΟΧΗΜΙΚΕΣ ΙΔΙΟΤΗΤΕΣ 6. Ανάκλαση - διάθλαση / Ορισμοί- Προσομοίωση Διαχωριστική επιφάνεια ή κάτοπτρο: η επιφάνεια που συμβαίνει το φαινόμενο της ανάκλασης αλλά και η νοητή επιφάνεια που χωρίζει τα δύο οπτικά μέσα. Προσπίπτουσα ακτίνα: η φωτεινή ακτίνα που κατευθύνεται από τη φωτεινή πηγή προς το κάτοπτρο. Ανακλώμενη ακτίνα: η φωτεινή ακτίνα που ξεκινάει από το κάτοπτρο, και φθάνει στον παρατηρητή. Σημείο πρόσπτωσης: Το σημείο του κατόπτρου όπου προσπίπτει η ακτίνα και στη συνέχεια ανακλάται ή διαθλάται. Γωνία πρόσπτωσης: η γωνία που σχηματίζεται από την προσπίπτουσα ακτίνα με την κάθετο του σημείου πρόσπτωσης. Γωνία ανάκλασης: η γωνία που σχηματίζεται από την ανακλώμενη ακτίνα με την κάθετο του σημείου πρόσπτωσης. Γωνία διάθλασης: η γωνία που σχηματίζεται από την διαθλώμενη ακτίνα με την κάθετο του σημείου πρόσπτωσης.\n19 ΑΝΑΚΛΑΣΗ Η ανάκλαση του φωτός είναι το φαινόμενο εκείνο κατά το οποίο ακτίνα του ορατού φωτός (ή κάποιου άλλου είδους ηλεκτρομαγνητική ακτινοβολία) ενώ διαδίδεται σε ένα μέσο, συναντά μια διαχωριστική επιφάνεια με άλλο μέσο, αλλάζει πορεία συνεχίζοντας να διαδίδεται στο αρχικό μέσο.\n20 ΔΙΑΘΛΑΣΗ Η διάθλαση του φωτός είναι το φαινόμενο εκείνο κατά το οποίο ακτίνα του ορατού φωτός (ή κάποιου άλλου είδους ηλεκτρομαγνητική ακτινοβολία) ενώ διαδίδεται σε ένα μέσο, συναντά άλλο μέσο, αλλάζει πορεία συνεχίζοντας να διαδίδεται στο δεύτερο μέσο.\n21 Δείκτης διάθλασης (η) Δείκτης διάθλασης (η) ενός μέσου διάδοσης ονομάζεται το πηλίκο της ταχύτητας του φωτός στο κενό (c) προς την ταχύτητα του φωτός (υ) στο μέσο αυτό: n=c/υ O δείκτης διάθλασης δεν εξαρτάται μόνο από το μέσο διάδοσης. Εξαρτάται και από το χρώμα του φωτός ή ακόμα πιο γενικά από το μήκος κύματος κάθε ακτινοβολίας. Όσο πιο μεγάλος ο δείκτης τόσο πιο μικρή η ταχύτητα διάδοσης στο μέσο.\n22 Νόμος Snell στη διάθλαση η 1 ημθ 1 = η 2 ημθ 2 Το γινόμενο του δείκτη διάθλασης επί το ημίτονο της γωνίας που σχηματίζει η ακτίνα με την κατακόρυφο στο πρώτο μέσο είναι ίσο με το αντίστοιχο γινόμενο στο δεύτερο μέσο\n23 Ολική ανάκλαση Ολική ανάκλαση λέγεται το φαινόμενο κατά το οποίο φως διαδίδεται σε μέσο (n 1 ) και συναντά δεύτερο μέσο (n 2 ) ανακλάται ολικώς (δεν διαθλάται τμήμα της). Για να συμβεί αυτό πρέπει 1. Το φως να διαδίδεται στο μέσο με τον μεγαλύτερο δείκτη διάθλασης (η 1 >η 2 ). 2. Πρέπει η γωνία πρόσπτωσης να είναι μεγαλύτερη από την θ cr : ημθ cr =η 2 /η 1 Δείτε σχετική προσομοίωση και σχετικό βίντεο (αυξήστε την γωνία πρόσπτωσης)\n24 Αρχή του Fermat στην ανάκλαση/διάθλαση Σύμφωνα με τον Fermat το φως στην ανάκλαση και διάθλαση ακολουθεί την πιο σύντομη διαδρομή: προσομοίωση Μεταβάλλοντας τον δείκτη διάθλασης στα δύο μέσα παρατηρούμε την προτιμητέα διαδρομή της ακτίνας: τον πιο σύντομο δρόμο δηλαδή την κόκκινη γραμμή. Μην ξεχνάμε ότι όσο πιο μεγάλος είναι ο δείκτης τόσο πιο μικρή η ταχύτητα διάδοσης στο μέσο.\n25 Που είναι το ψάρι; Το ψάρι δεν το βλέπουμε στην πραγματική του θέση όταν εμείς είμαστε έξω από το νερό. Αυτό συμβαίνει λόγω της διάθλασης του φωτός που προέρχεται από την ανάκλαση του φωτός πάνω του: Δες σχετική προσομοίωση Υπάρχει τρόπος να το δούμε που βρίσκεται;\n27 ΟΥΡΑΝΙΟ ΤΟΞΟ Το ουράνιο τόξο (προηγούμενη φωτογραφία) είναι ένα πολύχρωμο οπτικό και μετεωρολογικό φαινόμενο, κατά το οποίο εμφανίζεται το φάσμα των χρωμάτων που συνθέτουν το ορατό φως στον ουρανό. Το φαινόμενο εμφανίζεται όταν οι ακτίνες του ήλιου πέφτουν πάνω σε σταγονίδια βροχής στην ατμόσφαιρα της Γης και αποτελεί ένα παράδειγμα διπλής διάθλασης μεταξύ αέρα και σταγόνων βροχής και ολικής ανάκλασης στο εσωτερικό τους. Δες προσομοίωση εδώ 1,2 προσομ.\n28 ΟΥΡΑΝΙΟ ΤΟΞΟ Το κάθε χρώμα (δηλαδή κάθε μήκος κύματος) διαθλάται υπό διαφορετική γωνία μέσα στα σταγονίδια (που δρουν σαν μικρά πρίσματα), παθαίνει διαφορετική εκτροπή κι έτσι το ορατό λευκό φως αναλύεται στα διάφορα χρώματα που το συνθέτουν, δηλαδή στο φάσμα του. Έτσι εμφανίζεται το φάσμα του ηλιακού φωτός ως ένα πολύχρωμο τόξο, με το κόκκινο χρώμα να κυριαρχεί στην εξωτερική του πλευρά, και το βιολετί (ιώδες) στην εσωτερική. Δες προσομοίωση 5η εδώ.\n29 ΟΥΡΑΝΙΟ ΤΟΞΟ Γιατί όμως το ουράνιο αυτό φαινόμενο έχει το σχήμα τόξου; Αυτό οφείλεται αφενός στο σφαιρικό σχήμα των σταγόνων και αφετέρου στο ότι το μάτι μας για να βλέπει το ίδιο χρώμα πρέπει οι σταγόνες να είναι σε ίση απόσταση. Βλέπει δηλαδή το φως από σταγόνες που βρίσκονται σε τμήμα κύκλου (τόξο). Κάποιος που είναι δίπλα μας βλέπει το φως από άλλες σταγόνες. Θα έχετε αναρωτηθεί αν βρίσκεστε σε αυτοκίνητο γιατί το τόξο κινείται μαζί σας! Προσομοίωσεις 6,7: Κλικ\n30 ΦΥΣΙΚΟΧΗΜΙΚΕΣ ΙΔΙΟΤΗΤΕΣ 7. ιδιότητες ρευστών Υδροστατική πίεση Υδροστατική πίεση ονομάζεται η πίεση που ασκεί ένα ακίνητο ρευστό σε αντικείμενο ή επιφάνεια που βρίσκεται μέσα σ αυτό. Η πίεση αυτή οφείλεται στην εξωτερική δύναμη της βαρύτητας και μόνο, δηλαδή στο βάρος του ρευστού που βρίσκεται υπεράνω του αντικειμένου ή της επιφάνειας.\n31 Υδροστατική πίεση Νόμος της υδροστατικής πίεσης Η υδροστατική πίεση είναι ανάλογη του βάθους h από την επιφάνεια του υγρού, της πυκνότητας ρ του υγρού και της επιτάχυνσης της βαρύτητας g. Με μαθηματική σχέση: Ρ=ρ g h δες προσομοίωση εδώ\n32 Άνωση Άνωση ή άντωση (buoyancy) ονομάζεται η συνισταμένη δύναμη που δέχεται ένα σώμα από το ρευστό μέσα στο οποίο βρίσκεται. Η άνωση F A έχει πάντα αντίθετη κατεύθυνση από το βάρος F B του σώματος (εικόνα). Τα σώματα που επιπλέουν έχουν πυκνότητα μικρότερη από την πυκνότητα του υγρού μέσα στο οποίο είναι βυθισμένα.\n33 Άνωση Η στατική άνωση (buoyancy) εκδηλώνεται όταν ένα σώμα βρεθεί εντός ακίνητου ρευστού όπου το μέγεθός της ορίζεται από την Αρχή Αρχιμήδη κατά την οποία: «Κάθε σώμα βυθισμένο σε ρευστό δέχεται δύναμη ίση και αντίθετη με το βάρος του ρευστού που εκτοπίζει». Δες εδώ! Η Άνωση εκφρασμένη μαθηματικά δίνεται από τον τύπο: A=ρ.g.V όπου: ρ: πυκνότητα ρευστού (δες σχετικό πείραμα εδώ!) g: η επιτάχυνση βαρύτητας V: όγκος βυθισμένου σώματος (δες στο επόμενο\n34 Άνωση Έστω σε σώμα ασκούνται το βάρος και η άνωση. Ανάλογα των τιμών που λαμβάνουν αυτές έχουμε: 1η Περίπτωση: Το βάρος του σώματος να είναι μεγαλύτερο της άνωσης. Στη περίπτωση αυτή το σώμα βυθίζεται. 2η Περίπτωση: Το βάρος του σώματος να είναι ίσο προς την άνωση. Στη περίπτωση αυτή το σώμα αιωρείται μέσα στο υγρό, δηλαδή ακινητεί όπου κι αν βρεθεί μέσα στο υγρό, και 3η Περίπτωση: Το βάρος του σώματος να είναι μικρότερο της ασκούμενης σ αυτό άνωσης. Στη περίπτωση αυτή το σώμα επιπλέει. Όσο μεγαλύτερο το βάρος του εκτοπίσματος (υγρού) από το βάρος του σώματος τόσο μεγαλύτερη και η άνωση που δέχεται το σώμα (προσομοίωση).\n35 Θαλάσσια ρεύματα Ως θαλάσσιο ρεύμα ορίζεται η συνεχής οριζόντια κίνηση, οριζόντια μετακίνηση μεγάλων ποσοτήτων θαλασσίου ύδατος μέσα στις εκτεταμένες υδάτινες μάζες των ωκεανών. Αυτή η κίνηση οφείλεται σε τρεις παράγοντες: στην πνοή των επιφανειακών ανέμων, στις αντιθέσεις πυκνότητας των υδάτων λόγω έντονης εξάτμισης και αλμυρότητας. Άλλοι παράγοντες είναι η διαμόρφωση των ακτών και των πυθμένων, η θέση των μεγάλων κέντρων ατμοσφαιρικής κυκλοφορίας καθώς και η επίδραση της δύναμης Coriolis (δεξιόστροφη στο βόρειο ημισφαίριο και αριστερόστροφη στο νότιο).\n36 Θαλάσσια ρεύματα Τα θαλάσσια ρεύματα μεταφέρουν ενέργεια και ύλη. Υπάρχουν θερμά και ψυχρά ρεύματα.\n37 Διακρίσεις Θαλάσσιων Ρευμάτων Τα θαλάσσια ρεύματα γενικά τα διακρίνουμε στα: Θερμά θαλάσσια ρεύματα, τα οποία κινούνται από τον ισημερινό προς τους πόλους και είναι θερμότερα από τα γειτονικά ύδατα. Ψυχρά θαλάσσια ρεύματα, τα οποία από τους πόλους προς τον ισημερινό και είναι ψυχρότερα από τα γειτονικά του ύδατα. Ρεύματα αποζημίωσης, (ή επιστρέφοντα ρεύματα) τα οποία αναπληρώνουν τις απώλειες σε νερό που υφίσταται μια θαλάσσια περιοχή από την οποία ξεκινούν θαλάσσια ρεύματα.\n38 ΦΥΣΙΚΟΧΗΜΙΚΕΣ ΙΔΙΟΤΗΤΕΣ 8. Διάδοση μηχανικών κυμάτων στο νερό Έχουμε δύο περιπτώσεις:. Τα επιφανειακά κύματα του νερού που προσεγγίζουν τα εγκάρσια απλά αρμονικά κύματα (πάνω εικόνα). Τα ηχητικά κύματα στο εσωτερικό της μάζας του είναι διαμήκη κύματα (κάτω εικόνα).\n39 Εγκάρσια κύματα στοιχεία-ιδιότητες Στην προηγούμενη πάνω εικόνα είδαμε την κίνηση του χεριού που αποτελεί την πηγή παραγωγής των εγκάρσιων κυμάτων. Η κατακόρυφη κίνηση του χεριού δημιουργεί σε κατάλληλο μέσο το εγκάρσιο μηχανικό κύμα που αποτελείται από όρη και κοιλάδες. Το μισό της μέγιστης κατακόρυφης απόστασης λέγεται πλάτος του κύματος και συμβολίζεται με Α. Η απόσταση δύο γειτονικών κοιλάδων ή δύο ορέων λέγεται μήκος κύματος και συμβολίζεται με λ. Ο αριθμός των μηκών κύματος που παράγει η πηγή σε ένα δευτερόλεπτο ονομάζεται συχνότητα και συμβολίζεται με f. Η ταχύτητα με την οποία διαδίδεται το κύμα προς τα δεξιά ονομάζεται ταχύτητα διάδοσης του κύματος και συμβολίζεται με υ. Η θεμελιώδης εξίσωση της κυματικής είναι: υ = λ f\n40 Εγκάρσια κύματα στοιχεία-ιδιότητες\n41 Εγκάρσια κύματα στοιχεία-ιδιότητες Στο προηγούμενο σχήμα το κύμα η αλλιώς διαταραχή διαδίδεται οριζόντια προς τα αριστερά με ταχύτητα υ που εξαρτάται από τις ιδιότητες του μέσου διάδοσης ενώ οι στοιχειώδες μάζες εκτελούν κατακόρυφη ταλάντωση. Οι εξισώσεις στο σχήμα δίνουν την κατακόρυφη απομάκρυνση της πηγής y o, των στοιχειωδών μαζών y καθώς και της κατακόρυφης ταχύτητας αυτών v σε συνάρτηση με τον χρόνο. Το κύμα δηλαδή εξελίσσεται με το χρόνο. Δείτε και παίξτε με την προσομοίωση.\n42 Επιφανειακά κύματα στο νερό Τα κύματα δημιουργούνται από την ηλιακή ενέργεια και τη μορφή του πλανήτη μας. Οι ακτίνες το Ήλιου θερμαίνουν την επιφάνεια της Γης οι ζεστές αέριες μάζες ανεβαίνουν προς τα πάνω, οι κρύες κατεβαίνουν προς τα κάτω, οπότε δημιουργούνται ζώνες υψηλής και χαμηλής βαρομετρικής πίεσης. Ανάμεσα σε αυτές τις ζώνες γίνεται μια κίνηση εξισορρόπησης, αέριες μάζες μετακινούνται από την ψυχρότερη στη θερμότερη περιοχή. Αρχίζουν τότε να φυσούν άνεμοι. Στα όρια μεταξύ του αέρα και του νερού δημιουργούνται στροβιλισμοί, που η θύελλα τους μετατρέπει σε κύματα και ο τυφώνας σε φουσκοθαλασσιά.\n43 Τα σωματίδια του νερού Τα σωματίδια του νερού μεταβιβάζουν τη στροφορμή τους σχεδόν χωρίς απώλειες ενέργειας σε γειτονικά σωματίδια. Τα κύματα δε μεταφέρουν νερό, αλλά μόνο καθαρή ενέργεια. Τα μόρια του νερού μένουν στη θέση τους και περιστρέφονται μόνο πάνω κάτω (ελλειψοειδής κίνηση).\n44 Ακραία θαλάσσια κύματα Ένας από τους μεγαλύτερους φόβους των ναυτικών, είναι οι λεγόμενοι ακραίοι κυματισμοί (extreme waves). Τα ακραία αυτά κύματα που μπορούν να φτάσουν το ύψος των 30 μέτρων ήταν για πολλούς αιώνες ένα από τα καλύτερα φυλαγμένα μυστικά της θάλασσας, και πολλοί αμφισβητούσαν την ύπαρξή τους. Οι επιστημονικές μετρήσεις επιβεβαίωσαν την ύπαρξη τους την 1η Ιανουαρίου Περαιτέρω, η επεξεργασία δεδομένων και δορυφορικών εικόνων πιστοποίησε όχι μόνο την ύπαρξη τους, αλλά και την συχνότητα εμφάνισης ακραίων κυμάτων (βλέπε εικόνα παρακάτω)!\n46 Τσουνάμι Τσουνάμι είναι ιαπωνική λέξη που σημαίνει το κύμα (tsu) στο λιμάνι (nami). Δεν είναι όμως ένα απλό παλιρροϊκό κύμα αλλά μια σειρά τεράστιων, γιγαντιαίων κυμάτων. Δείτε ένα ρεπορτάζ τηλεοπτικού καναλιού εδώ.\n48 Πως προκαλείται ένα τσουνάμι; από έναν υποθαλάσσιο σεισμό, από μια ηφαιστειακή έκρηξη, από μια γεωλίσθηση του πυθμένα των ωκεανών, από μια πυρηνική έκρηξη ή δοκιμές, ακόμα και σε μια σύγκρουση μετεωριτών η αστεροειδών με τη Γη.\n49 Πως διαδίδεται από τον πυθμένα Για την δημιουργία τσουνάμι από ρήγματα έχουν αναπτυχθεί δύο θεωρίες. Η πρώτη θεωρία αντιμετωπίζει τα τσουνάμι σαν αποτέλεσμα της διάδοσης της ταλάντωσης του φλοιού στην θαλάσσια μάζα. Αυτή η θεωρία επιτρέπει την αναγνώριση του επικέντρου και των στοιχείων του σεισμού από τα ίδια τα χαρακτηριστικά του κύματος. Η δεύτερη θεωρία αντιμετωπίζει τα τσουνάμι σαν γραμμικά κύματα βαρύτητας τα οποία διεγείρονται από την μετατόπιση ενός μεγάλου όγκου νερού. Αυτή η διαδικασία προκαλείται από τη κάθετη μετατόπιση του θαλάσσιου πυθμένα, αρκεί το μήκος του ρήγματος να είναι τρεις ή τέσσερις φορές μεγαλύτερο από το βάθος του ωκεανού.\n50 Ύψος και η ταχύτητα ενός τσουνάμι Συνήθως, ένα τσουνάμι μπορεί να έχει μήκος κύματος 100 έως 200 km! (η απόσταση δύο διαδοχικών κορυφών του), ενώ το ύψος του κύματος που προχωράει στον ωκεανό μόλις μισό μέτρο, φαίνεται δηλαδή στην αρχή σαν ένα αθώο κύμα. Όμως, γιγαντώνεται πολύ γρήγορα. Λόγω του μικρού ύψους του κύματος τα πλοία που βρίσκονται μακριά απ' τις ακτές όχι μόνο δεν κινδυνεύουν αλλά ούτε καν αντιλαμβάνονται την ύπαρξη αυτών των κυμάτων. Όταν λοιπόν το κύμα φθάνει στην ακτή, το ύψος του μπορεί να φτάσει και τα 40 μέτρα πάνω από την κανονική στάθμη της θάλασσας. Αυτό οφείλεται στην μείωση του βάθους και στα γενικότερα μορφολογικά χαρακτηριστικά του εδάφους (δες επόμενη φωτογραφία)\n52 9. ΠΑΛΛΙΡΟΙΑ Οι παλίρροιες είναι ένας περιοδικός κύκλος ανόδου (πλημμυρίδα) και καθόδου (άμπωτη) του τοπικού επιπέδου της θαλάσσιας επιφάνειας, η οποία προκαλείται από τις παλιρροιακές (βαρυτικές ουσιαστικά) δυνάμεις της Σελήνης και του Ήλιου πάνω στο νερό των ωκεανών. Οι παλίρροιες προκαλούν προσωρινές αλλαγές στο θαλάσσιο βάθος και δημιουργούν παλιρροιακά ρεύματα, όπως π.χ. στον Πορθμό του Ευρίπου. Η αλλαγή της παλίρροιας προκαλείται ως συνέπεια της αλλαγής της θέσης Σελήνης και Ήλιου σε σχέση με τη Γη, σε συνδυασμό με την περιστροφή του πλανήτη, αλλά και την τοπική βαθυμετρία. Δείτε στην παρακάτω προσομοίωση την κίνηση σελήνης γύρω από την γη και εξηγείστε γιατί κάθε 12 ώρες αλλάζει φορά η ροή του νερού. Κλικ εδώ!\n53 10. Απιονισμενο νερό Χρησιμοποιούμε την ακόλουθη μέθοδο για να παράγουμε καθαρό απιονισμένο νερό. Το δίκτυο ύδρευσης εισέρχεται και η πρώτη φάση της διαδικασίας καθαρισμού του νερού είναι η οργανική παγίδα, όπου αφαιρεί το μεγαλύτερο μέρος της οργανικής ύλης. Στη συνέχεια, το νερό περνά μέσα από ένα διπλό σύστημα απιονιστή, όπου ανιονική ρητίνη απομακρύνει τα ανιόντα, ενώ η άλλη δεξαμενή που έχει κατιονική ρητίνη απομακρύνει τα κατιόντα. Μέχρι τώρα, το ανώτατο επίπεδο των προσμείξεων στο νερό είναι 10 μs / cm, ήδη πολύ χαμηλότερα από το παραδοσιακά αποσταγμένο νερό: είναι συνήθως γύρω 1μS/cm. Σε αυτό το σημείο, το νερό μπορεί να ονομάζεται απιονισμένο.\n54 11. Με μία διαφορετική οπτική γιατί τα ανθρώπινα δάχτυλα ζαρώνουν στο νερό Πολλοί είχαν αναρωτηθεί, κανείς όμως δεν είχε εξηγήσει πειραματικά γιατί τα δάχτυλά μας ζαρώνουν όταν μουλιάσουν στο νερό. Βρετανική μελέτη δείχνει τώρα να επιβεβαιώνει μια παλιά θεωρία, σύμφωνα με την οποία το φαινόμενο μας βοηθά να πιάνουμε υγρά αντικείμενα. Η μελέτη Αντίθετα από ό,τι θα φανταζόταν κανείς, το δέρμα στα δάχτυλα δεν ζαρώνει επειδή απορροφά νερό: από τη δεκαετία του 1930, οι επιστήμονες γνωρίζουν ότι το φαινόμενο δεν συμβαίνει όταν έχουν υποστεί βλάβες τα νεύρα των δακτύλων. Στην πραγματικότητα, το ζάρωμα οφείλεται στη συστολή αιμοφόρων αγγείων κάτω από το δέρμα. Επομένως, το ζάρωμα πρέπει να πρόκειται για μια ελεγχόμενη αντίδραση η οποία αποτελεί προϊόν της εξέλιξης και ελέγχεται από το αυτόνομο νευρικό σύστημα.\n55 Ο Τομ Σμάλντερς, εξελικτικός βιολόγος στο Πανεπιστήμιο του Νιουκάσλ στη Βρετανία, ήθελε να εξετάσει το κατά πόσο το ζάρωμα των δακτύλων έχει κάποια πρακτική αξία που θα δικαιολογούσε την εξέλιξή του. Ο Σμάλντερς και οι συνεργάτες του ζήτησαν από 20 εθελοντές να σηκώσουν και να μετακινήσουν βόλους και μολυβένια βάρη, ορισμένα από τα οποία ήταν βρεγμένα ενώ άλλα στεγνά. Τα αποτελέσματα έδειξαν ότι οι εθελοντές είχαν καλύτερη λαβή στα υγρά αντικείμενα αν τα δάχτυλά τους είχαν πρώτα μουλιάσει στο νερό για μισή ώρα. Όταν είχαν ζαρωμένα δάχτυλα, οι συμμετέχοντες έπιαναν και μετέφεραν τα υγρά αντικείμενα 12% ταχύτερα από ό,τι όταν τα χέρια τους ήταν στεγνά. Στην περίπτωση των στεγνών αντικειμένων, το πείραμα δεν έδειξε διαφορές ανάμεσα στα στεγνά και τα ζαρωμένα δάχτυλα. Το συμπέρασμα είναι ότι το ζάρωμα των δακτύλων διευκολύνει ειδικά τον χειρισμό υγρών αντικειμένων, και ίσως μας βοηθούσε κάποτε να βρίσκουμε τροφή σε υγρά περιβάλλοντα, αναφέρουν οι ερευνητές στο «Biology Letters», μια επιθεώρηση της βρετανικής Βασιλικής Εταιρείας.\n56 Το φαινόμενο Πώς όμως λειτουργεί το φαινόμενο; Σύμφωνα με τον Σμάλντερς, τα αυλάκια που σχηματίζονται στα ακροδάχτυλα λειτουργούν ως κανάλια που διώχνουν μακριά το νερό και επιτρέπουν στο δέρμα να έρχεται σε καλύτερη επαφή με το αντικείμενο, ακριβώς όπως τα αυλάκια στα λάστιχα ενός αυτοκινήτου βελτιώνουν την πρόσφυση στο δρόμο. Δεδομένου όμως ότι τα ζαρωμένα δάχτυλα δεν επηρεάζουν το πιάσιμο στεγνών αντικειμένων, το ερώτημα που προκύπτει είναι γιατί δεν μένουν μόνιμα ζαρωμένα, ακόμα και όταν είναι στεγνά. Ο Δρ Σμάλντερς παραδέχεται ότι δεν γνωρίζει με βεβαιότητα την απάντηση, έχει όμως κάποιες υποψίες: Το ζάρωμα «ίσως μειώνει την ευαισθησία των δακτύλων μας ή μπορεί να αυξάνει τον κίνδυνο βλαβών από τις επαφές μας με αντικείμενα» λέει ο ερευνητής. Περαιτέρω μελέτες ίσως δείξουν στο μέλλον αν το φαινόμενο υπάρχει και σε άλλα ζώα -μέχρι σήμερα έχει παρατηρηθεί μόνο στους ανθρώπους και τους μακάκους.\n57 Πηγές Προσομειώσεις: Ηλίας Σιτσανλής Video: youtube Πειράματα: Εργαστήριο σχολείου Εφημερίδες: Βήμα, Νέα Ηλεκτρονική εγκυκλοπέδια: Wikipedia Ηλεκτρονικές διεθύνσεις: Πτυχιακή εργασία Βούλγαρη Γερ., Μπατζάκη Δημ.-Βασ. Ανδρέας Ιωάννου Κασσέτας Ιωσήφ Μακρής Βιολόγος-Ωκεανογράφος Βιβλιογραφία: Britanica, Βήμα, Δίκτυο, ιστορία της Κνωσού, Συνέντευξη του Κώστα Συνολάκη στο Ταχυδρόμο Απόσπασμα άρθρου από την ιστοσελίδα Physics 4U, Φεβρουάριος 2004 Dysthe, K.B., Trulsen, K. (1999), Note on breather type solutions of the nonlinear Schrodinger equation as models for freak waves. Physica Scripta, Vol. T82, pp Possibility?. Proceedings in Rogue Waves 2000, Brest, France. Freak waves in finite water depth - Thomas Adcock Haver, S. (2004), A possible freak wave event measured at the Draupner Jacket. In Rogue Waves 2004, Brest, France, pp Marine Biology (Castro & Huber) Wm. C. Publishers 1992\n58 Η ομάδα μας Οι μαθητές: Γ. Γεώργιος Λ. Λεωνίδας Λ. Σιντορέλα Μ. Αγγελική Μ. Έντρι Ν. Ενέο Π. Ζωή Π. Κατερίνα Ρ. Καρολίνα Σ. Βασίλειος Τ. Νικόλαος Τ. Παρασκευή Τ. Ευθύμιος Φ. Δημήτριος Φ. Βασίλειος Φ. Φροσίνα


Tabula Rasa Blog: "Η νύφη τό 'σκασε" του Διονύση Κακολύρη\n...Ένιωσα ότι κάποιος πέρασε από δίπλα μου και ξαφνικά συνειδητοποίησα ότι βρίσκομαι σε δημόσιο χώρο. Οι στιγμές που διαδραματίστηκαν τα προηγούμενα λεπτά της ώρας είναι σίγουρο ότι θα με στιγμάτιζαν για όλη μου τη ζωή. Είμαι βέβαιος επίσης πως κάνεις… μα κάνεις δεν θα με πιστεύει όταν τις διηγούμαι...\nΒλέπεις είναι κι αυτή η έμφυτη τάση ψευδούς που με διακατέχει θέλοντας έτσι να κάνω πιο ενδιαφέρουσα την ανιαρή κατά τ' άλλα ζωή μου. Αυτή η υπερβολή που δεν μ αφήνει να δω τα πράγματα γύρω μου με ήρεμο μάτι.\nΝομίζω ότι αυτή με οδήγησε σήμερα να κάνω το αδιανόητο.\nΑπό τη στιγμή που συνάντησα τον Άγγελο εχτές το βράδυ στο μπαρ που συχνάζω στη Πραξιτέλους, δεν κατάφερα να βάλω τα πράγματα σε σειρά στο μυαλό μου.\nΝομίζω ότι συγκεχυμένες σκέψεις και συναισθήματα με σαμποτάρισαν. Δεν έχω συναντήσει ποτέ κάποιον σ΄ αυτό το μαγαζί. Είναι τόσο καλά κρυμμένο που μου ταίριαξε σαν απάγκιο τα βράδια που ήθελα να κρυφτώ απ' όλους. Ίσως να 'ταν το πεπρωμένο που τον έφερε εχτές μπροστά μου. Δεν τον είχα καν προσέξει στο χώρο, έως τη στιγμή που με πλησίασε.\n...τι έγινε, δεν μας μιλάς...\nΕίχα να τον δω από εκείνη τη φορά στη Θεσσαλονίκη, πάλι τυχαία. Πάνε περίπου 15 χρόνια. Δεν θα έλεγα ότι τον συμπαθούσα, μου ήταν αδιάφορος. Εκείνη τη φόρα είχε προτείνει να καθίσουμε κάπου και να τα πούμε. Είχε πληρώσει κιόλας, κίνηση δύσκολη για τον Άγγελο. Εχτές όμως κάποια αόρατη δύναμη τον έστειλε ως αγγελιαφόρο. Αφού ανταλλάξαμε κάμποσα άσχετα,\n...φαντάζομαι ξέρεις για την Ερηνούλα...\nΔεν περίμενα να μου πει ποτέ κάτι για αυτό το κορίτσι. Ίσως από σεβασμό μήπως φέρει στη επιφάνεια συναισθήματα που ήταν καλά κρυμμένα. Από ένστικτο ένιωσα ότι η μοίρα ετοιμαζόταν να μου φανερώσει το σκοπό της αποψινής τυχαίας συνάντησης\n...Αύριο παντρεύεται, γι αυτό είμαι εδώ, ήρθα για τον γάμο....\nΈνιωσα ξαφνικά ότι το κέντρο βάρους μου μετατοπίστηκε για ένα δευτερόλεπτο. Φυσικά και δεν το γνώριζα!!! Όσο εγώ κρυβόμουν σε μπαρ σαν κι αυτό η ζωή έξω κυλούσε. Η ζωή των άλλων και της... Ερηνούλας.\nΤο βούλωσα, δεν είπα λέξη. Ήπιαμε ένα ακόμη κι ευχόμουν να φύγει όσο πιο γρήγορα γινόταν. Αυτή τη φορά πλήρωσα εγώ. Άλλωστε ήταν υψηλό το τίμημα του μαντάτου που μου 'φερνε. Oι επόμενες ώρες κύλησαν σαν να μην τις έζησα. Κενό μνήμης. Μόνο το μήνυμα θυμάμαι που έφυγε από τα χέρια μου νωρίς το ξημέρωμα με παραλήπτη εκείνη.\n''Την ώρα που θα συναντιέσαι με το πεπρωμένο σου, εγώ θα περιμένω το δικό μου στο Liber Animus...''\nΊσως για πρώτη φορά στη ζωή μου ήμουν συνεπής σε ραντεβού, το ίδιο κι εκείνη... όμορφη... ντυμένη στα άσπρα, έμεινε να με κοιτά για ένα λεπτό...\nKι ύστερα έφυγε,\nδεν την ξανά 'δα ποτέ.\nΣυγγραφέας: Διονύσης Κακολύρης - Φοιτητής Tabula Rasa\nΑναρτήθηκε από Lucrecia στις 4:54 μ.μ.


Βιογραφία | Μαρία Δημητριάδη - tralala.gr\nΒιογραφία | Μαρία Δημητριάδη\nΕλένη Κεφαλληνού Posted On Ιανουάριος 7, 2017\nΗ Μαρία Δημητριάδη διαθέτει σπάνια, ζεστή & ιδιαίτερη φωνή, με μεγάλο ερμηνευτικό εύρος, η οποία όμως -καλώς ή κακώς- συνδέθηκε με τη δεκαετία του ’70 & με το «πολιτικό τραγούδι». Στα τέλη της δεκαετίας του ’60 τραγούδησε μερικά σπουδαία έργα της εποχής, όπως το «Ήλιος ο πρώτος» του Μαρκόπουλου, σε ποίηση του Οδυσσέα Ελύτη, (από όπου & η κλασσική ερμηνεία «Κάτω στης Μαργαρίτας το αλωνάκι»), αλλά έγινε ευρύτερα γνωστή τραγουδώντας από πολύ νωρίς Θεοδωράκη, & αργότερα, Θάνο Μικρούτσικο (τα «Πολιτικά τραγούδια» σε στίχους του Ναζίμ Χικμέτ & αρκετοί άλλοι δίσκοι ήταν οι καρποί αυτής της συνεργασίας). Όλα αυτά κατά τη διάρκεια της δεκαετίας του ’70, κατά τη διάρκεια δηλαδή της δικτατορίας & της μεταπολίτευσης. Το συγκεκριμένο αυτό στυλ όμως, του «πολιτικού τραγουδιού», την στιγμάτισε, & την ακολούθησε κατά τη διάρκεια της καριέρας της, πράγμα όχι πάντα θετικό για την ίδια. Τη δεκαετία του ’80 πάντως, η Δημητριάδη προσπάθησε να τραγουδήσει πράγματα εντελώς διαφορετικά μεταξύ τους, πιο λυρικά, από Χατζιδάκι («Για την Ελένη», σε στίχους Μιχάλη Μπουρμούλη) μέχρι ακόμα & Στέφανο Κορκολή («Το μαγικό κλειδί» το ‘87).\nΞεκίνησε την καριέρα της στη δισκογραφία με το «Ένα Πρωινό (Άνναμπελ)», ένα ερωτικό τραγούδι που ακουγόταν στην ταινία «Κορίτσια στον ήλιο», με τον Γιάννη Βόγλη και την Αν Λόμπεργκ. Ήταν βασική ερμηνεύτρια των τραγουδιών του Μίκη Θεοδωράκη και του Θάνου Μικρούτσικου. Ήταν από τις πρώτες τραγουδίστριες του Γιάννη Μαρκόπουλου. Στη δεκαετία του 80 επέστρεψε στη δισκογραφία ερμηνεύοντας έργα διαφορετικού ύφους, όπως Μάνο Χατζιδάκι και Στέφανο Κορκολή.\nΤο ’96 έκανε μια όχι & τόσο επιτυχημένη προσπάθεια επιστροφής με έναν ροκ δίσκο, το «Αύριο», παραγωγή του Βασίλη Παπακωνσταντίνου & ολόκληρης της ομάδας του. Έναν δίσκο πάντως για τον οποίο & η ίδια ακόμα η Δημητριάδη δεν αναφέρεται θετικά. Ήταν πάντως η επάνοδός της στο τραγούδι μετά από αρκετά χρόνια ηθελημένης «εξαφάνισης», που έγινε κυρίως για να μεγαλώσει τον γιο της. Από το ’96 & πέρα έχει συμμετάσχει σε αρκετές συναυλίες, του Γιάννη Μαρκόπουλου, του Ηλία Ανδριόπουλου, αλλά δεν έχει ξαναηχογραφήσει δίσκο.\nΗ Μαρία Δημητριάδη ήταν αδερφή της Αφροδίτης Μάνου και πρώτη σύζυγος του παρουσιαστή και μουσικού Ανδρέα Μικρούτσικου, με τον οποίο γνωρίστηκε κατά τη διάρκεια των γεγονότων του Πολυτεχνείου όντας και οι δύο μέλη του παράνομου τότε ΕΚΚΕ. Μαζί απέκτησαν ένα γιο, τον Στέργιο, χάριν του οποίου είχε αποσυρθεί από τη δισκογραφία. Υπήρξε επίσης στη δεκαετία 70 δημοτικός σύμβουλος στον δήμο Ταύρου. Απεβίωσε στις 7 Ιανουαρίου του 2009 στο νοσοκομείο ‘»Ευαγγελισμός», όπου είχε εισαχθεί για σπάνια πνευμονική νόσο. Επιθυμία της ήταν να μην ταφεί και να αποτεφρωθεί.\nΑφιέρωμαΒιογραφίαΒιογραφίες καλλιτεχνώνΒιογραφίες-ΔΒιογραφικό.ΔισκογραφίαΜουσικές ιστορίες\nRising Star: 5ο live| Οι παίκτες που σήκωσαν τον τοίχο!


Εκτακτο δελτίο επιδείνωσης του καιρού - ThessaliaNews\nΘΑ ΕΠΗΡΕΑΣΤΕΙ ΚΑΙ Η ΘΕΣΣΑΛΙΑ\n27 Δεκ 2019, 13:30\nΑγριεύει ο καιρός από το βράδυ του Σαββάτου, με αισθητή πρώτη της θερμοκρασίας, πολύ θυελλώδεις ανέμους στο Αιγαίο, ισχυρές βροχές και καταιγίδες, αλλά και χιονοπτώσεις ακόμη και σε περιοχές με χαμηλό υψόμετρο της ανατολικής και νότιας χώρας.\nΣύμφωνα με το έκτακτο δελτίο επιδείνωσης καιρού που εξέδωσε η Εθνική Μετεωρολογική Υπηρεσία, από τις βραδινές ώρες του Σαββάτου αναμένονται θυελλώδεις άνεμοι 7 με 8 μποφόρ στο Βόρειο Αιγαίο.\nΓια την Πελοπόννησο και Κρήτη η ΕΜΥ προβλέπει ισχυρές βροχές και καταιγίδες θα εκδηλωθούν στη νότια Πελοπόννησο και την Κρήτη.\nΓια την Κυριακή, προβλέπονται πολύ θυελλώδεις άνεμοι 8 και τοπικά 9 μποφόρ στο Αιγαίο. Ισχυρές βροχές και καταιγίδες κατά διαστήματα, θα εκδηλώνονται στις Κυκλάδες, την Κρήτη και τα Δωδεκάνησα.\nΑπό τη Δευτέρα προβλέπεται βελτίωση του καιρού, με εξασθένηση των πολύ θυελλωδών ανέμων. Οι κατά διαστήματα ισχυρές βροχές και καταιγίδες που θα εκδηλώνονται στην ανατολική Κρήτη και τα Δωδεκάνησα βαθμιαία θα εξασθενήσουν.


Η ατελείωτη αμμουδιά της Στροφυλιάς\nΑρχική Ελλάδα Η ατελείωτη αμμουδιά της Στροφυλιάς\nΣτην Καλόγρια της Στροφυλιάς συνδυάζονται αρμονικά τα χαρακτηριστικά που την αναδεικνύουν σε μία από τις πιο ξεχωριστές παραλίες της Ελλάδας. Η ατελείωτη αμμουδιά έχει από τη μία πλευρά τη θάλασσα κι από την άλλη το δάσος, που με τα 20.000 στρέμματά του «αγκαλιάζει» το μήκος της παραλίας.\nΣτη βόρεια πλευρά της, αμμόλοφος και αμμοθίνες παραπέμπουν σε κάποιο αφρικανικό τοπίο. Δημιουργός τους δεν είναι άλλος από τον άνεμο, που τους έχει σμιλεύσει βάζοντας τη δική του εξωτική πινελιά στο ούτως ή άλλως εντυπωσιακό τοπίο.\nΗ προστατευόμενη περιοχή – από τη συνθήκη Ramsar- καλύπτει το κομμάτι από τον Πατραϊκό κόλπο έως την Κυλλήνη, και περιλαμβάνει το δάσος της Στροφυλιάς, την παραλία της Καλόγριας και τη λιμνοθάλασσα Κοτυχίου.\nΔιαβάστε ακόμα: 5 μικρά άγνωστα νησάκια της Ελλάδας με κρυστάλλινα νερά που θα θέλεις να βουτήξεις τώρα!\nΜε απλά λόγια, εδώ θα κάνεις μπάνιο σε παραλίαβραβευμένη με Γαλάζια Σημαία, δίπλα στο μεγαλύτερο παραθαλάσσιο δάσος της Ελλάδας, με πεύκα και κουκουναριές.\nΤα διασημότερα βουνά του κόσμου\nΣτο φόντο τα κανάλια, φυσικά και τεχνητά, που «κεντούν» την έκταση του βιότοπου κι αφήνουν το γλυκό νερό να ανακατευτεί με την αρμύρα της θάλασσας.\nΓιατί να πας: Για τα κρυστάλλινα νερά με το γαλαζοπράσινο χρώμα, που σου θυμίζουν Αιγαίο, και το φυσικό περιβάλλον, που σου θυμίζει άλλη ήπειρο. Συνδυασμός που θα σε συνεπάρει!


Γυναικομαστία: Όλα όσα θέλετε να μάθετε και δεν τολμάτε να ρωτήσετε | BLOKO\nΑρχική / Άνδρας / Υγεία / Γυναικομαστία: Όλα όσα θέλετε να μάθετε και δεν τολμάτε να ρωτήσετε\nΓυναικομαστία: Όλα όσα θέλετε να μάθετε και δεν τολμάτε να ρωτήσετε\n10/02/2018 09:06:00 μ.μ. Άνδρας , Υγεία Edit\nΗ γυναικομαστία είναι η αύξηση του μεγέθους των μαστών στους άντρες. Αποτελεί ένα πολύ συχνό φαινόμενο, το οποίο αφορά περίπου στο 40% του ανδρικού πληθυσμού.\nΣε πολλές περιπτώσεις οι άνδρες αισθάνονται μειωμένη αυτοπεποίθηση και γι’ αυτόν το λόγο μπορεί να διακόψουν τις αθλητικές τους δραστηριότητες και τα μπάνια τους καλοκαιρινούς μήνες, λόγω ντροπής. Αρκετές φορές το πρόβλημα μπορεί να οδηγήσει και σε μια γενικότερη κοινωνική απόσυρση και απομόνωση, όπως και στη διακοπή ερωτικών σχέσεων.\nΤα καλά νέα είναι ότι η γυναικομαστία μπορεί να αντιμετωπιστεί αποτελεσματικά με τη συνδρομή του πλαστικής χειρουργικής.\nΑπαντήσεις σε 7+1 ερωτήσεις για το θέμα δίνει ο πλαστικός χειρουργός Απόστολος Γαϊτάνης, MD CCST, μέλος της Ελληνικής Εταιρείας Πλαστικής Χειρουργικής και της Διεθνούς Ένωσης Πλαστικών Χειρουργών ISAPS, συνεργάτης του Ιατρικού Κέντρου Αθηνών.\nΗ γυναικομαστία μπορεί να προκληθεί από διάφορους παράγοντες, όπως ορμονικές διαταραχές, ορισμένα φάρμακα, που είναι ικανά να διαταράξουν την αναλογία μεταξύ οιστρογόνων και τεστοστερόνης, η υπερβολική κατανάλωση αλκοόλ, η χρήση στεροειδών και η παχυσαρκία. Επίσης, μπορεί να υπάρχει και κάποια γενετική προδιάθεση που επιδρά με τη σειρά της στην εκδήλωση της γυναικομαστίας.\nΕκτός από την αντιαισθητική αύξηση του μεγέθους του στήθους στους άνδρες, οι ασθενείς με γυναικομαστία μπορεί να αισθανθούν κάποια ευαισθησία στο στήθος ή ακόμη και πόνο. Μπορεί να προκύψει ερεθισμός του δέρματος στην περιοχή, ακόμη και τοπική μόλυνση, εξαιτίας του πλεονάζοντος ιστού στο μαστό και στο δέρμα. Σπανίως μπορεί να παρατηρηθεί διαφυγή διαυγούς υγρού σε ένα ή και στα δύο στήθη.\nΠαρόλο που δεν υπάρχει σαφής τρόπος για την πρόληψη της γυναικομαστίας, ο γιατρός συστήνει να αποφεύγεται η υπερβολική κατανάλωση αλκοόλ και οι καταχρήσεις, να αποφεύγονται τα στεροειδή και να συζητούνται τα φάρμακα, που είναι γνωστό ότι προκαλούν γυναικομαστία, με τον αρμόδιο γιατρό.\nΗ γυναικομαστία θεραπεύεται μόνο με έναν τρόπο και αυτός είναι ο επεμβατικός. Η διατροφή και η άσκηση θα βοηθήσουν να μειωθεί το λίπος στην περιοχή, όμως ο αδενικός ιστός θα παραμείνει, άρα το πρόβλημα δεν θα λυθεί χωρίς χειρουργείο. Ο μοναδικός τρόπος για να αντιμετωπιστεί αποτελεσματικά το πρόβλημα είναι με χειρουργική επέμβαση μείωσης του μαστού.\nΟι τομές για τη μείωση του μαστού τοποθετούνται στη θηλή και είναι δυσδιάκριτες, καθώς είναι πολύ μικρές, αλλά και λόγω της παρουσίας τριχών στην περιοχή.\nΗ λιποαναρρόφηση είναι απαραίτητη για να αφαιρεθεί η ποσότητα λίπους από το στήθος του ασθενούς. Ωστόσο, η λιποαναρρόφηση από μόνη της δεν θα βοηθήσει έναν άντρα με γυναικομαστία, καθώς δεν μπορεί να εξαλείψει τον αδενικό ιστό και την περίσσια χαλαρωμένου δέρματος.\nΕπίσης, ενδείκνυται στις περιπτώσεις που η εναπόθεση λίπους στο στήθος δεν ανταποκρίνεται σε κάποιο πρόγραμμα διατροφής και/ή άσκησης και ο ασθενής δεν είναι υπέρβαρος.\nΌπως τονίζει ο κ. Γαϊτάνης: «Ο καλύτερος τρόπος για να διαπιστώσετε εάν είστε κατάλληλος υποψήφιος για τη χειρουργική επέμβαση της γυναικομαστίας, είναι να προγραμματίσετε το ραντεβού σας στον πλαστικό χειρουργό. Ο γιατρός θα σας συστήσει την κατάλληλη λύση για το πρόβλημα σας, με σκοπό να ανακτήσετε τη χαμένη σας αυτοπεποίθηση».


Φουλάρει για Καρντόσο ο Πανσερραϊκός - Onsports.gr\nΡάπτης Βρασίδας\t20 Νοεμβρίου 2011, 22:14\nΦουλάρει για Καρντόσο ο Πανσερραϊκός\nΟι σοβαροί τραυματισμοί στον Πανσερραϊκό φέρνουν ξανά στο προσκήνιο την περίπτωση του Οράσιο Καρντόσο ενόψει της χειμερινής μεταγραφικής περιόδου.\nΟ Δημήτρης Ορφανός στον αγώνα του Σαββάτου (19/11) με την Αναγέννηση Επανομής αποχώρησε με ρήξη πρόσθιου χιαστού και έγινε ο τρίτος των «ερυθρόλευκων» που τραυματίζεται σοβαρά μετά τους Γιώργο Παπαδόπουλο, Αλέξανδρο Κόντο. Ο 29χρονος χάνει σχεδόν όλη τη σεζόν και πλέον ο Πανσερραϊκός είναι αναγκασμένος να κινηθεί άμεσα για την ενίσχυση της μεσαίας γραμμής.\nΣύμφωνα, λοιπόν, με πληροφορίες, ψηλά στη λίστα των «λιονταριών» βρίσκεται ο Οράσιο Καρντόσο, ο οποίος έμεινε ελεύθερος από την Καβάλα και δεν βρήκε ομάδα. Φυσικά, ο 32χρονος Αργεντινός μέσος ήταν στο στόχαστρο και πρόσφατα, είχε δώσει τα χέρια με τον Πέτρο Θεοδωρίδη, όμως η περίπτωσή του δεν προχώρησε, γιατί ο Πανσερραϊκός δεν έμεινε στη Super League.


Λιγότερο απογοητευτικό από ότι περιμέναμε το Black Shark 2 στις δοκιμές του DxOMark | Techingreek.com\nΤα τελευταία περίπου δύο χρόνια, οι κατασκευαστές smartphones αναζητούν διαρκώς ευκαιρίες για να διακριθούν εκ νέου στον κλάδο τους. Ορισμένοι από αυτούς επένδυσαν σε προϊόντα όπως τα gaming smartphones. Η Xiaomi ήταν ένας από αυτούς τους κατασκευαστές που έδειξε το απαιτούμενο ενδιαφέρον για αυτή την κατηγορία συσκευών και παρόλο που δεν έχει ξεκινήσει ένα smartphone η ίδια η εταιρεία, δημιούργησε το sub-banrd με το όνομα Black Shark. Λόγω του ισχυρού υλικού και της βαθιάς βελτιστοποίησης του συστήματος, αυτά τα smartphones βρίσκονταν για μεγάλο διάστημα στην κορυφή των λιστών του AnTuTu. Λοιπόν, καταλάβαμε ήδη ότι τα προϊόντα αυτής της κατηγορίας είναι αρκετά ισχυρά. Αλλά τι γίνεται με άλλα χαρακτηριστικά; Για παράδειγμα πόσο ικανά είναι στις λήψεις φωτογραφικών; Σήμερα, η ομάδα του DxOMark ανακοίνωσε το σκορ κάμερας για το Black Shark 2. Αποδεικνύεται ότι μία από τις καλύτερες συσκευές παιχνιδιών είναι αρκετή καλή από την άποψη της φωτογραφίας. Ο πρωταγωνιστής εδώ, το Black Shark 2 πέτυχε σκορ στους 84 βαθμούς. Επιπλέον, στις δοκιμές βίντεο παρουσίασε ελαφρώς καλύτερη απόδοση, κερδίζοντας 85 βαθμούς.\nΤα παιδιά του DxOMark είπαν ότι το Black Shark 2 έχει σχεδιαστεί κυρίως για gamers. Έρχεται με μια μεγάλη οθόνη και είναι γεμάτο με τεχνολογία από το μέλλον. Επομένως, πριν από τη δοκιμή, η απόδοση της κάμερας θεωρείται δευτερεύον στοιχείο. Ωστόσο, η ρύθμιση διπλής κάμερας με οπτικό ζουμ και λειτουργία bokeh κάνει το Black Shark 2 να έχει κάποιες καλές λειτουργίες στην κάμερα. Σε ένα κατάλληλο εξωτερικό περιβάλλον, είναι δυνατόν να λάβετε πολύ καλά και από θέμα χρώματος αλλά και ζουμ.\nΑν μιλάμε για τα πλεονεκτήματα και τα μειονεκτήματα της συσκευής, οι ειδήμονες λένε πως το χρώμα είναι ευχάριστο στο μάτι κατά τις λήψεις, το φλας έχει καλή έκθεση και υπάρχει καλή αντίθεση χρωμάτων. Ωστόσο, αναφέρθηκε πως υπάρχουν ακόμα περιθώρια βελτίωσης της εξωτερικής αυτόματης εστίασης, της νυχτερινής λήψης και της λειτουργίας bokeh κατά τη λήψη φωτογραφιών.\nTags: Black Shark 2DxOMarkxiaomi


Ο Πάνος Κιάμος κάνει ποδαρικό στη νέα εκπομπή του Γιάννη Τσιμιτσέλη στο Mega - Iciao\nΟ Γιάννης Τσιμιτσέλης κάνει πρεμιέρα με το Fishy στο MEGA Με καπετάνιο τον Γιάννη Τσιμιτσέλη, την Κυριακή 19 Σεπτεμβρίου, στις 18:40, σαλπάρουμε για το Ιόνιο. To “Fishy”, η νέα, πρωτότυπη ταξιδιωτική εκπομπή ξεκινά στο MEGA και μας προσκαλεί στις πιο διασκεδαστικές εξορμήσεις. Κάθε εβδομάδα, ο Γιάννης Τσιμιτσέλης παρέα με έναν καλεσμένο πηγαίνουν για ψάρεμα με […]\nΔημοσιεύθηκε: 8 Σεπτεμβρίου 2021 14:30\nΑρχική > Showbiz > Ο Πάνος Κιάμος κάνει ποδαρικό στη νέα εκπομπή του Γιάννη Τσιμιτσέλη στο Mega\nΓνωρίζονται με ντόπιους και εξερευνούν τον τόπο που επισκέπτονται.\nΣε μια ερημική παραλία, τους περιμένει ο σεφ Λάμπρος Βακιάρος, πάντα έτοιμος να μαγειρέψει ό,τι ψαρεύουν.\nΤην Κυριακή 19 Σεπτεμβρίου, στις 18:40, το ταξίδι ξεκινά από τη μαγευτική Ιθάκη.\nΠρώτος καλεσμένος, ο Πάνος Κιάμος. Ποια είναι η σχέση του δημοφιλούς τραγουδιστή με το ψάρεμα;\nΣτα 85 περίπου μέτρα ξεκινούν το ψάρεμα. Ο Πάνος Κιάμος δείχνει άνετος.\nΚαι, μάλλον, τα καταφέρνει, μετά τις πολύτιμες συμβουλές του Κώστα Αντωνιάδη. Τι ψάρια θα πιάσει;\nΗ μέρα συνεχίζεται στην όμορφη Ιθάκη και συγκεκριμένα στο Βαθύ. Εκεί, συναντούν τον Γιώργο Λίλα, ντόπιο κάτοικο του νησιού.\nΟ οποίος είναι εκπαιδευτής καταδύσεων και επαγγελματίας δύτης. Μιλούν για τις καταδύσεις και τους κινδύνους, καθώς και για νάρκες (ενεργές ή μη) που βρίσκονται στο βυθό της θάλασσας.\nΚι επειδή το «Fishy» περνάει και από το… στομάχι, σειρά παίρνει ο σεφ Λάμπρος Βακιάρος. Ανάβει φωτιά σε μια ερημική παραλία και μαγειρεύει για την παρέα.\nΤο τραπέζι στρώνεται κι ενώ οικοδεσπότης και καλεσμένος απολαμβάνουν τις νοστιμιές που έφτιαξε ο Λάμπρος Βακιάρος.\nΣυζητούν για το τι σημαίνει τελικά η θάλασσα για τον Πάνο Κιάμο και πώς αυτή συνδέεται με τα πρώτα του επαγγελματικά βήματα.


«Αγριεύει» ο καιρός με βροχές και κρύο – INLIFE by INPAOK\nΑναλυτικά η πρόγνωση για κάθε περιοχή\nΑλλάζει σταδιακά ο καιρός από σήμερα το βράδυ, αρχικά στα δυτικά και βαθμιαία στα κεντρικά και τα βόρεια βροχές και καταιγίδες πιθανόν πρόσκαιρα ισχυρές. Αναλυτικά αύριο αναμένονται νεφώσεις σε όλη τη χώρα με εξαίρεση το νότιο Αιγαίο όπου οι νεφώσεις αναμένεται να αναπτυχθούν προς το μεσημέρι. Βροχές θα σημειωθούν σε όλη την ηπειρωτική χώρα, στα νησιά του Ιονίου αλλά και κατά τόπους στα νησιά του κεντρικού και βόρειου Αιγαίου. Καταιγίδες αναμένεται να σημειωθούν στο Ιόνιο, την Ήπειρο, τη Θεσσαλία και τη Μακεδονία.\nΜονοδρομείται η Εγνατία-Κλείνει για δύο χρόνια η Βενιζέλου!\nΟι κυκλοφοριακές ρυθμίσεις για την κατασκευή του σταθμού «Βενιζέλου» του Μετρό\nΚορονοϊός – Σύψας: «Θα ζοριστούμε τον Γενάρη»\nΌχι επισκέψεις Χριστούγεννα, Πρωτοχρονιά σημείωσε ο καθηγητής λοιμωξιολογίας


Επέτειος Δημοκρατίας: Με μέτρα και συμβολικές παρουσίες\nΠοιοι έχουν προσκληθεί από την Κατερίνα Σακελλαροπούλου\n47η Επέτειος της Αποκατάστασης της Δημοκρατίας: Με μέτρα και καλεσμένους από όλο το κοινωνικό φάσμα.\n47η Επέτειος της Αποκατάστασης της Δημοκρατίας: Οι προσκεκλημένοι\nΗ Πρόεδρος επέλεξε προσωπικότητες από όλο το φάσμα της Κοινωνίας των Πολιτών. Επιστήμονες που αναπτύσσουν πρωτοπόρες τεχνολογίες στους τομείς του Περιβάλλοντος, της Υγείας, της Γενετικής. Επαγγελματίες από τον παραγωγικό τομέα της οικονομίας που διακρίνονται στην Ελλάδα και το εξωτερικό, όπως οινοποιούς, βιοτέχνες και αγρότες. Καθηγητές σχολείων από την ενδοχώρα και τα ακριτικά μας νησιά, οι οποίοι δοκιμάστηκαν με την εξ αποστάσεως εκπαίδευση καθώς και μαθητές που διέπρεψαν στις Πανελλήνιες Εξετάσεις. Αθλητές αλλά και πρόσφυγες και μετανάστες, οι οποίοι έχουν καταφέρει να ενσωματωθούν στην ελληνική κοινωνία.